Volkswagen купе шаклли седанини тақдим этди\n16:11 / 07.03.2017\nГерманиянинг Volkswagen компанияси янги купе шаклли седани Arteon моделини тақдим этди. У Passat CC моделининг ўрнини эгаллаши кутилмоқда. Саккизинчи авлод Passat шассисида барпо этиладиган автомобиль Женева автосалонида намойиш этилади. Arteon 2017 йил ёзидан бозорга чиқарилади.\nКупесимон седан Passat моделидан 95 ммга узунроқ ва 29 ммга пастроқ бўлади. Унинг ғилдираклар базаси 50 ммга кенгроқ. Юкхона ҳажми 563 литрга тенг, орқа ўриндиқлар йиғилса унинг ҳажми 1557 литрга етади.\nArteon дизайни 2015 йилда намойиш қилинган Sport Coupe Concept GTE концепт-карини деярли такрорлайди. Салонини эса ҳозирги Passat моделига қиёслаш мумкин. биргина фарқланувчи жиҳати мултимедиа тизимига эга дисплейдир.


Умид қиламизки, бу галги президентлик сайловлари ўз сиёсий рақибига овоз бергувчи Кетмоновларсиз, Абдулҳафиз Жалоловларсиз, ҳалол, демократик руҳда ўтади, Худо ҳохласа.\nАлбатта, агар бу сайловга амалдаги мамлакат президенти Шавкат Мирзиёев ўз номзодини қўйсалар, халқимиз бу гал ҳам якдиллик билан овоз бериб, унга, бошлаган сиёсий ва иқтисодий ислохатларини ниҳоясига етказиш имконини беради.\nЧунки Шавкат Мирзиёев халқимизнинг ҳурмат - эҳтиромга лойиқ садоқатли, фидоий фарзанди, дипломатия санъатидан бохабар, халқаро муносабатлар балансировкасини яхши биладиган етук сиёсий арбоб эканлигини ўз амалий ишлари билан яна бир бор исботлади.\nАгар Шавкат Мирзиёев Ўзбекистон тарихида адолатли президент номи билан қолишни истасалар, икки муддатдан кейин, учинчи бор президентлик сайловларига ўз номзодини қўймаслиги, ёки турли "референдумлар" билан ўз ваколатини узайтириб олишга ҳаракат қилмасликлари керак.\nМени бир нарса доим қувонтиради. Бу мамлакатимиз президенти жаноб Шавкат Мирзиёевнинг ўзбек миллиардери Алишер Усмонов билан дўстона муносабатлари.\nҲа, биз ўзбекистонда яшаётган барча халқлар мамлакатимиз иқтисодиётини ривожлантиришда Алишер Усмоновнинг нафақат бойлигидан, балки талант, тафаккуридан фойдаланишимиз керак.\nМен ростан ҳам бу икки буюк инсонни қаттиқ ҳурмат қиламан, уларга ҳавас қиламан. Президентлигига, ёки миллиардерлигига эмас, уларнинг инсонийлигига ҳавас қиламан.


Ҳукумат валюта тижорий курсини бекор қилди. Расмий курс нима бўлади? – mulkdor.com\nJuly 7 2017, 03:07 Иқтисодиёт хабарлариКоррупция\n“Халқ ҳали банкдан эркин тарзда доллар сотиб ололмайди”\n“Агар фақат бир гуруҳ давлат корхоналари ва ҳокимият тепасидагиларга алоқадор хусусий корхоналаргина фойдаланиб келаëтган расмий курс бундан кейин ҳам сақланиб қолса¸ бу конвертация эркин бўлди¸ деганини билдирмайди. Бу янги ҳукумат расмий курс¸ демакки ниҳоятда осон келадиган катта бойликни қўлга киритувчи янги табақани яратиб¸ ўзига садоқатли олигархлар тўдасини яратишнинг тайëр схемасини қолдиради¸ дегани. Расмий курснинг сақланиб қолиши¸ миллиардерлар учун курс 3800¸ қолган халқ учун 8500 деганидир“¸ деди молиявий таҳлилчилардан бири Озодлик билан суҳбатда.\nТошкентдаги “Иқтисодий тараққиëт маркази” раҳбари Юлий Юсупов ўзFacebook саҳифасида 30 июнь кунги қарорни шарҳлар экан¸ “жараëн бошландими?” деган саволни ўртага ташлади.\n“Расман – бу қарор банкларга ўзларига маъқул нархда валютани сотиб олиш ва сотишга рухсат берилди дегани. Аммо улар Марказий банкдан қандай ëзма ëки оғзаки кўрсатма олади (ëки олишди) – буниси қоронғу. Расмий курснинг нима бўлиши ҳам тушуниксиз. Яқин орада¸ вазият ойдинлашиб қолар¸ деб ўйлаяпман. Охир-оқибатда ҳаммамиз эркин валюта бозорилик бўламиз¸ деб умид қиламан“¸ деб ëзди ўзбекистонлик иқтисодий таҳлилчи.\nАндижон шаҳри ҳокими билан аҳолини қийнаб ...\nЎзбекистон 27 Август 2017 8984 KUN.UZ ижодий жамоаси таҳририят электрон почтасига йўлланган мурожаатлар юзасидан Фарғона водийсида бўлди. Жумладан, Андижон вилоятининг ...\nИқтисодиётAugust 27 2017, 07:08


19:18 23.05.2019 (Янгиланган 13:50 19.06.2019) Ҳавола олиш\nТОШКЕНТ, 23 май – Sputnik. Тожикистон чегара қўшинлари бош бошқармаси томонидан юз берган низо юзасидан изоҳ берди.\nҚирғиз-тожик чегарасида яна нотинчлик: юзга яқин одам тўпланди – фото\nSputnik Қирғизистон ёзишича, маҳаллий аҳоли вафот этган фуқарони дафт этиш учун қабристонга ўтишган. Қабристонда тожик чегарачилари пайдо бўлганда, улар орасида жанжал юз беради. Қирғизистонликлар тожик чегарачилари қабристон ҳудудидан кетишини талаб қилди.\n“Улар Курганча ва Қарабаг қишлоқлар орасида жойлашган қабристонда қаришдошлар дафн этилгани сабабли ушбу ҳудуд уларга тегишли эканлиги ҳақида асоссиз талабларни билдиришди. Қирғиз томон ушбу фактдан фойдаланиб, 4 гектар майдонни қамраб олган қабристон ҳудудини ноқонуний тарзда эгаллаб олишга ҳаракат қилмоқда”, - деб ёзади Sputnik Тожикистон.\nКуни кеча Sputnik Қирғизистон маълум қилишича, Эски Мозор участкасидаги қабристон Тожикистон давлат чегарасининг шартли чизиғидан 150 метр масофада жойлашган. Маҳаллий участка рўйхатга олинмаган, бироқ аслида қирғизистонликлар томонидан фойдаланилган.


ШОХРУХХОННИНГ КОНЦЕРТИДАН! КОНЦЕРТНИНГ ҲАР БИР КУНИ...,БАТАФСИЛ! 18.02.2015 23:17\n15,16,17 февраль кунлари “Истиқлол” санъат саройида Шохруххон ўзининг “Мен сени севаман” деб номланган янги концерт дастурини тақдим этди.\nШоу тарзида ўтган концерт Шохруххоннинг мухлислари учун ҳақиқий байрамга айланиб кетди.\nКонцерт ўзига хос жўшқин кайфиятда бошланди. Икки четда икки катта экран, ҳамда саҳнада яна икки кубик шаклидаги мини экранлар ва тўрида зина ва катта экрандан иборат декорация, ёрқин чироқлар, дарҳол томошабинлар эътиборини тортганлиги шубҳасиз!\nКонцерт парда очилиб, барабанчи қизларнинг томошабинлар орасидан саҳнага чиқиб келишлари билан бошланди.\n“Саҳарда” қўшиғи билан саҳна тўридан чиқиб келган Шохруххонни саҳнада қўшиқ тугагач, доимий ҳамроҳи клипидаги “мушук” кутиб олди! Шохруххон томошабинлар билан саломлашиб, меҳмонларга миннатдорчилик билдиргач, “мушук” унга доира тутқазди.\nШохруххон эса, доирани чалмай, ҳар бир ишни ўз устаси қилиши кераклигини таъкидлади. Саҳнага эса, бу вақтда томошабинлар орасидан, доиралар садоси остида доирачилар гуруҳи чиқиб келишди.\nШу тарзда Шохруххон айнан миллий йўналишдаги шўх “Қоши қаро қарокўз” қўшиғини куйлашни бошлади.\nКонцерт 3 та блокдан иборат бўлиб, ҳар бир блок ўзига хос ўтди.\nБиринчи блок давомида, Шохруххон томонидан “Саҳарда”, “Қоши қаро Қарокўз”, “Гули раъно”, “Менинг қўшиғим”, “Қўғирчоқ”, “Юлдузлар”, “Яхши кўраман”, “Тошкент-Самарқанд” Лола билан дуэт;\nИккинчи блок давомида, “Мен сени севаман”, “Синие глаза”, “Йиғлама”, “Сен мени керагим” Муниса Ризаева билан дуэт, “Сен кетма”, “Капли дождя”, “Юр”, “Унутолмадим” Шахзода билан дуэт;\nУчинчи блок давомида, “Она”, “Таксидаман” Божалар билан дуэт, “Комила қиз”, “Аразлама”, “Я ҳабиби”, “Бонита”, “Фарқи йўқ”, “Нима қилиш керак?”, “Зўрсан”, “Чао бамбино” қўшиқлари ижро қилинди.\nБлоклар оралиғидаги танаффус эса, жуда ҳам ўзгача бўлди! Тўридаги экран орқали намойиш қилинган, монолог тарзидаги видеокадрларда Шохруххон сурат чизди, бу ҳам томошабинларга ўзгача кайфият бағишлади. Иккинчи монолог эса, она ҳақида бўлди.\nШундан сўнг, Шохруххон “Она” қўшиғини куйлаш учун залга, залнинг орт тарафидан, томошабинлар орасидан қўлида гул билан кириб келди ва\n“Она” қўшиғини ижро қилиш вақтида онасига гулларни тақдим қилди, ҳамда саҳнада барча оналар учун тиз чўкди!\nДеярли ҳар бир қўшиқ учун чироқлар ёғдусида алоҳида рақслар, саҳна кўринишлари намойиш қилинди. Саҳна тўридаги катта экранда эса, қўшиқларга мос тасвирлар намойиш қилиниб турилди. Саҳна четидаги экранларда бир вақтнинг ўзида Шохруххоннинг саҳнадаги ҳолати акс этиши баробарида, уни ўша қўшиқларни алоҳида куйлаб қилинган съёмкаси ҳам уйғунлаштирилган ҳолатда бериб борилди!\nҚўшиқлар давомида Шохруххоннинг ўзи ҳам раққослар билан рақс ҳаракатларини такрорлаб, бирга рақсга тушди.\nБиринчи блокдаги айниқса, “Қўғирчоқ” қўшиғига намойиш қилинган саҳна кўриниши жуда ўзгача бўлиб, унда “дўмбоқ” қизлар иштирокидаги рақс ҳеч кимни бефарқ қолдирмади!\n“Юлдузлар” қўшиғи вақтида эса, катта экранда хонанда Лоланинг видеотасвири намоён бўлди.\n“Мен сени севаман” қўшиғи бошланиш вақтида, Шохруххон саҳнага гул сочиб чиқиб келди. Сокин романтик қўшиқларда хонандаги залдаги томошабинлар томонидан ёқилган қўл телефонлари ёғдуси ҳамроҳ бўлди.\n“Комила қиз” қўшиғи марҳум устоз санъаткор Муҳриддин Ҳолиқов репертуаридан куйланди ва тингловчиларга манзур бўлди.\n“Нима қилиш керак?” қўшиғини куйлаш жараёнида Шохруххон миллий нақшлар билан безатилган сумкани резина коптокларга тўлатиб чиқиб, залдагиларга отиб, улашди!\nШохруххон концерт давомида 4 та хонанда билан дуэт куйлади ва 4 дуэт ҳам жуда ўзчага бўлди!\nЛола билан “Тошкент-Самарқанд” қўшиғи куйланганда, саҳнага чиқиб келган Лола Шохруххонга учувчиларнинг бош кийимини кийдириб қўйди!\nМуниса Ризаева билан “Сен мени керагим” дуэти вақтида эса, Шохруххон унга гулдаста тақдим қилди!\nШахзода билан куйланган “Унутолмадим” дуэти жуда ҳам романтик дуэт бўлиб, унда Шахзода ҳам, Шохруххон ҳам, елкасига катта оқ юрак шаклидаги қанотлар билан чиқиб куйлашди. Қўшиқ барчага чинакам романтик кайфият бағишлади!\n“Божалар” Жаҳонгир Позилжонов грим билан қариялар қиёфасида ўзининг “Жамшид” қўшиғи билан саҳнага чиқиб, Шохруххон билан дуэт куйлаш олдидан “бу ерга нега келганини” сўради.)))) Унга бу ерга Шохруххон билан дуэт куйлаш учун келганини айтишди.\nСўнг, ҳазил кайфиятдаги “Таксидаман” дуэти куйланди!\nШунингдек, Шохруххон концертига қўшимча равишда 17 февраль куни кундузи махсус сеанс қўшилиб, у сеанс хайрия тарзида амалга оширилди. Яъни, шу сеансга меҳрибонлик уйлари тарбияланувчилари ҳам таклиф этилди.\nКонцертда хонанданинг фан-клуби ҳам фаол иштирок этишди.\nКонцертнинг ҳар бир куни ўзгача файзли ўтди.


16-27 сентябрь кунлари Туркманистон пойтахтида бўлиб ўтган Жанг санъати ва ёпиқ иншоотлардаги V Осиё ўйинларида Ўзбекистон делегациясининг умумий муваффақиятида спорт курашлари бўйича Ўзбекистон терма жамоасининг ҳам улуши катта бўлди. Ўзбекистон спорт курашлари Ассоциацияси “Ашхобод 2017” мусобақасига эркин, юнон-рум ва аёллар кураши бўйича жами 13 нафар спортчини рўйхатга киритганди. Якунда уларнинг 11 таси мусобақа шоҳсупасига кўтарилишди.\nМаълумки, Ўзбекистон спорт курашлари терма жамоаси делегациямиз иштирок этган деярли барча Олимпия ва Осиё ўйинларида совринли ўринларга сазовор бўлиб, мамлакатимиз шуҳратини дунёга танитишда катта ҳисса қўшиб келган.\nОсиё ўйинларида спортнинг ушбу тури бўйича беллашувлар одатга кўра дастлаб эркин кураш бўйича мусобақалардан бошланди. Терма жамоа таркиби Маҳмуджон Шавкатов (-57 кг.), Ихтиёр Наврўзов (-70 кг.), Бекзод Абдураҳмонов (-74 кг.), Умиджон Исманов (-86 кг.) ва Давит Модзманашвили (125 кг.) лар ҳисобига шакллантирилган эди. Улардан учтаси, яъни Маҳмуджон Шавкатов, Бекзод Абдураҳмонов ва Давит Модзманашвили мусобақада барча рақибларини мағлубиятга учратиб якунда олтин медалларни қўлга киритишди.\nУмиджон Исманов финалгача бўлган масофани мағлубиятсиз босиб ўтиб, фақатгина ҳал қилувчи баҳсда имкониятни бой берди ва кумуш медали билан чекланди. Рио 2016 Олимпия ўйинлари совриндори Ихтиёр Наврўзов эса бронза медалига эга чиқди. Демак, ўз ўзидан кўриниб турибдики эркин кураш бўйича терма жамоамиз таркибига киритилган бешта спортчимизнинг барчаси шоҳсупага кўтарилишди.\nАёллар курашида уч нафар қизимиз ватанимиз шарафини ҳимоя қилишди ва улардан иккитаси бронза медалларига эга чиқишди. Даулетбике Яхшимуратова (-48 кг.) ва Севара Эшмуратова (-53 кг.) делегациямиз ҳисобига бронза медалларини қўшиб қўйишди.\nЮнон-рум курашида гиламга чиққан бешта полвонимиздан тўрттаси совринли ўринларга лойиқ кўрилишди. Исломжон Баҳромов (-59 кг.), Элмурат Тасмурадов (-66 кг.), Арам Варданян (-71 кг.) ва Мўминжон Абдуллаев (130 кг.) ўз вазн тоифаларида бронза медалларига сазовор бўлиб, делегациямизннинг умумий муваффақиятига ҳисса қўшишди. Якунда спорт курашлари бўйича Ўзбекистон терма жамоаси 3 та олтин, 1 та кумуш ва 7 та бронза медаллари билан умумжамоа ҳисобида Эрон ва Хитой термаларидан сўнг фахрли учинчи ўринни эгаллади.\nПолвонларимиз Ашхободда спортнинг ушбу тури анчагина тараққий этган Қозоғистон, Қирғизистон, Ҳиндистон, Япония, Баҳрайн, Туркманистон каби давлатларни ортда қолдиришгани эътиборга молик.\nҚолаверса, Осиё ўйинлари давомида ёш ва умидли спортчиларимиз Маҳмуджон Шавкатов ва Исломжон Баҳромовлар кўпчилик мутахассисларда илиқ таассурот қолдиришди. Бекзод Абдураҳмонов маҳорат бобида ҳеч бир рақибига имконият қолдирмагани эътирофга сазовор бўлди. Шунингдек, энг оғир вазндаги полвонимиз Давит Модзманашвилининг жангларини кузатар эканмиз, терма жамоамизда жаҳон спорти афсонаси Артур Таймазовга муносиб ворис топилгани яққол намоён бўлди.\nБиз бўлажак нуфузли мусобақалар - 2018 йили Жакарта мезбонлик қиладиган XVIII Осиё ўйинлари ҳамда 2020 йилда Япония пойтахти Токиода бўлиб ўтадиган XXXII ёзги Олимпия ўйинларида ҳам Ўзбекистон спорт курашлари Ассоциацияси ва полвонларимиздан муваффақиятли иштирок ва медаллар шодасини кутиб қоламиз.


Ироқдаги ҳужумда 4 киши нобуд бўлди\nИроқда содир этилган ҳужум ва портлаш оқибатида 4 киши нобуд бўлган, улардан бири 7 ёшли бола экани айтилмоқда.\nПолиция маълумотларига кўра, якшанба куни эрталаб жанггарилар Самарра шаҳри яқинидаги блокпостни ўққа тутганлар. У ерда уч ҳарбий ҳалок бўлган, яна икки киши яраланган.\nАнбар вилоятининг Фалужжа шаҳрида эса полициячилар кетаётган йўлда мина портлаган. У ерда 7 яшар болакай нобуд бўлган, уч нафар полициячи яраланган.


Франциялик жарроҳнинг ажойиб тадқиқоти | Azon.uz - Ахборот-таҳлилий портал\n7225 21:00 17.06.2019\nЯқин дўстларимдан бири Францияга қилган сафари асносида у билан содир бўлган бир ажиб учрашувни менга ҳикоя қилиб берди: Францияга қилган сафаримиз давомида бир кун одатдагидек намоз учун таҳорат олишга киришган эдим, ортимдан кимдир тик туриб жим ҳолда мени кузатётганини сездим, лекин яхшиликга йўйиб таҳорат олишни давом эттирдим. Таҳорат олиб бўлганимдан сўнг у мени чақириб, сен кимсан?, деб сўради. Мен унга, мусулмонман, дедим. У савол беришдан тўҳтамади ва менга қаердан келдинг?, деди. Мен Покистондан келдим, дедим. У яна бир кутилмаган савол билан мени ажаблантирди ва Покистонда нечта жиннихона борлигини биласанми?, деди. Бу ажиб савол бўлган учун мен унга, ҳаяжонданми билмайман, иккита ё тўрттадир аниқ билмайман, дедим . У, ҳа билмайсанми, деди. Мен ҳам ҳа билмайман, дедим. У, ҳозир сен нима қилдинг?, деб сўради. Мен таҳорат олдим, дедим. У, бу ишни ҳар кун қиласанми? Мен, бир кеча-кундузда беш маҳал қиламан, дедим. У эса ўзига-ўзи “оҳ қаранг” дедида саволдан тўхтади. Мен унга, бу нарсаларни сўрашингдан мақсадинг нима?, деб сўрадим. У, мен шу ердаги ақли заиф кишиларга ихтисослашган госпиталда жарроҳ бўлиб ишлайман ва ишим борасида “Одамларни ақли нега заифлашади”, деган илмий тадқиқот олиб бордим ва шунга амин бўлдимки: Инсон миясидан бутун жисмга хабар етиб туради, жисмимиз сигнални қабул қилгандан сўнг ўз иш фаолиятини бошлайди.\nУшбу миямизда бир неча нозик томирлар бор, улар бўйнимиз орқали бутун жисмимизга тарқаб кетган. Мен шуни аниқладимки, агар инсоннинг сочи қанча кўпайган сари бўйиннинг орқа қисми шунча қуриқлашиб бораверади ва томирларга ҳам ўз таъсирини ўтказмай қўймайди. Ва томирлар қуриқлашган сари тортила бошлайди ва бунинг оқибатида инсон миясини ишламай қолиши мумкин бўлади. Биз докторлар чуқур изланиб, инсон ҳар куни камида тўрт маҳал бўйиннинг орқа қисмини ҳўллаб туришлиги зарур, деган хулосага келдик. Мен бугун, сени юз-қўлингни ювганингдан сўнг бўйнинг ортига ҳам сув етказганингни кўриб ҳайратда қолдим ва сен каби ювинган инсон ҳаргиз ақли заиф бўлмайди, деб менга соғлиқ тилаган ҳолда хайрлашди. Қаранг, ушбу воқеа ҳам, Аллоҳ ва унинг Расулига ва У Зот келтирган шариатга итоат қилмоқ бу дунёда ҳам бизнинг равнақимизга хизмат қилишлигига яна бир далилдир.\nҲазрат Зулфиқор Аҳмад Нақшбандийнинг “Ҳутуботи Зулфиқор” китобларидан\nАкмал Абдураҳмон таржимаси.


Путиннинг интернет бўйича маслаҳатчиси Россия жаҳон тармоғидан узилиши мумкинлигини айтди » Ўзбекистон янгиликлари – Zamin.uz\nРоссия президенти Владимир Путиннинг интернет бўйича маслаҳатчиси Герман Клименко RT телеканалига берган интервьюсида мамлакат жаҳон интернетидан узилишга тайёр туриши лозимлигини билдирди. Унинг фикрича, Россия ва Ғарб давлатлари муносабатларининг бузилиши шундай оқибатларга олиб келиши мумкин, деб хабар беради Daryo.uz.\nКлименко 2016 йил ноябрида Россия алоқа вазирлиги рунетнинг назорати бўйича қонун лойиҳасини эълон қилганини эслатиб ўтди.\n«Масалан, хакерлар тижорат банклари структурасига кириб, пул ўғирлаши мумкин. Бу ёмон, лекин агар улар Марказий банк тизимларига кирса, бу катта фожиа бўлади. Ғарблик ҳамкорларимиз Қримни Google ва Microsoft сервисларидан узиб қўйди. Қримда турувчи доменлар эгалари ҳам топганларини йўқотди», — деди Клименко.\nБундан ташқари, мутахассис 2017 йилда Россия ва Ғарбнинг муносабатларида ёмон томонга «тектоник» ўзгаришлар бўлиши мумкинлигини маълум қилди. Шунинг учун ҳукумат олдида интернетнинг Россия сегментини ҳимоя қилиш вазифаси турибди.\n«Россияда электрон почта, телеграф, телефон, ижтимоий тармоқлар ишлашда давом этиши муҳим. Ўта муҳим инфраструктура, шу жумладан, домен зонаси нусхаси бизнинг ҳудудда жойлашиши лозим, ҳеч ким уни ўчириб қўя олмаслиги учун», — таъкидлади Клименко.\nСўзининг якунида маслаҳатчи ота-оналарга 2017 йилда фарзандларини юриспруденция ёки иқтисодиёт эмас, дастурчиликка ўқитишни тавсия қилди.\nТеглар: банк бўйича кириб мамлакат қўя узилишга\n«Ўзбектелеком» 14–15 июнь кунлари интернет сифати ёмонлашиши мумкинлигини хабар қилди\n19:59 / 16-08-2015


Ер аҳолиси 7,4 млрд кишидан ошди\n23:07 / 01.12.2016\nЕр сайёраси аҳолиси 2016 йил давомида 7,433 млрд кишига етди. Бу ҳақда AP агентлиги БМТнинг демографик фонди ҳисоботига асосланиб хабар берган. Ҳисобот чоршанба куни Иордания пойтахти Оман шаҳрида эълон қилинди.\nҲисоботга кўра, жорий йилда аҳоли ўсиши 1,1 фоизни (80,8 млн киши атрофида) ташкил қилган. 2015 йилнинг шу даврида Ер юзи аҳолиси 7,349 млрд киши эди.\nБундан ташқари, ҳисоботда қайд этилишича, Ер юзи аҳолисининг 24 ёшгача бўлган қатламининг деярли ярми гендер нотенглигидан (эркаклар фойдасига) азият чекади.\nҲисобот муаллифларининг тасдиқлашича, ривожланаётган мамлакатлар ҳукуматларининг 10 ёшгача бўлган қизлар учун соғлиқни сақлаш ва таълим соҳасида қай даражада эътиборлигига қараб 21 млрд доллар фойда қилиши ёки йўқотиши мумкин.


Липироз – Meducate.uz – Дорилар ҳақида маълумотлар ўзбек тилида\nHome Йўриқномалар Липироз\nЛИПИРОЗ 10, ЛИПИРОЗ 20\nПрепаратнинг савдо номи: Липироз 10, Липироз 20\nПлёнка қобиқ билан қопланган 1 таблеткалар қуйидагиларни сақлайди:\nфаол модда: розувастатинга эквивалент розувастатин кальций – 10 мг, 20 мг;\nёрдамчи моддалар: микрокристалл целлюлоза, лактоза моногидрати, бутилланган гидрокситолуол, кросповидон, магний стеарати;\nқобиғи: инстакоат (жигарранг), изопропил спирти, дихлорметан.\nТаърифи: думалоқ, икки томонлама силлиқ, пушти-жигарранг рангли плёнка қобиқ билан қопланган таблеткалар.\nРозувастатин, холестериннинг ўтмишдоши бўлган 3-гидрокси-3-метилглутарилкоэнзим А ни мевалонатга айлантирувчи фермент ГМГ-КоА редуктазанинг селектив ва рақобатли ингибиторидир. Розувастатиннинг асосий таъсир қилиш жойи жигар бўлиб, у ерда холестерин синтези (ХС) ва паст зичликдаги липопротеинлар (ПЗЛП) нинг катаболизми юз беради.\nРозувастатин ПЗЛП қамраб олиниши ва катаболизмини ошириб, хужайраларнинг юзасида ПЗЛП га “жигар” рецепторларининг сонини оширади.\nУ шунингдек жигар ҳужайраларида холестерин, жуда паст зичликдаги липопротеинлар (ЖПЗЛП) синтезини тормозлайди, шу билан ПЗЛП ва ЖПЗЛП нинг умумий миқдорини камайишига олиб келади.\nРозувастатин ПЗЛП-холестерини (ПЗЛП-ХС), умумий холестерин, ва триглицеридларнинг (ТГ) ошган миқдорини пасайтиради, юқори зичликдаги липопротеинлар холестерин (ЮЗЛП-ХС) миқдорини оширади, шунингдек аполипопротеин В (Апо-В), ХС-ноЮЗЛП (ПЗЛП холестерини миқдоридан ташқари умумий холестериннинг миқдори), ЖПЗЛП-ХС, ЖПЗЛП-ТГ миқдорини пасайтиради ва аполипопротеин А-1 (АпоА-1) нинг даражасини оширади. Розувастатин препарати ПЗЛП-ХС/ЮЗЛП-ХС, умумий ХС/ЮЗЛП-ХС, ЮЗЛП бўлмаган-ХС/ЮЗЛП-ХС ва АпоВ/АпоА-1 нисбатини пасайтиради.\nТерапевтик самарага даволаш бошланганидан сўнг бир ҳафта давомида эришиш мумкин, 2 ҳафтадан кейин мумкин бўлган максимал самарасини 90% га эришилади. Максимал терапевтик самарага одатда 4 ҳафтадан кейин эришилади ва кейинчалик препаратни мунтазам равишда қабул қилиб, самараси тутиб турилади.\nРозувастатин ирқи, жинси ёки ёшидан қатъий назар, гипертриглицеридемия билан ёки усиз кечувчи гиперхолестеринемияли катта ёшдаги пациентларда, шунингдек пациентларнинг алоҳида тоифаси, қандли диабети ёки оилавий гиперхолестеринемиянинг наслий шакли билан хасталанган беморларни даволашда самарали. Розувастатин Фредериксон бўйича гиперхолестеринемиянинг IIa ва IIb тури (ПЗЛП-ХС ўртача дастлабки даражаси тахминан 4,8 ммоль/л) бўлган пациентларни даволаш учун самарали.\nРозувастатинни 10 мг дан қабул қилган 80% пациентларда ПЗЛП-ХС нинг даражаси атеросклерозни ўрганиш бўйича Европа жамияти томонидан белгиланган мақсадли қийматларга (< 3 ммоль/л) эришилган.\nГомозигот оилавий гиперхолестеринемияси бўлган, розувастатинни жадаллаштирилган титрлаш схемаси бўйича 20 мг дан 80 мг гача бўлган дозаларда қабул қилган пациентларда, барча қабул қилинган дозалар липидларнинг миқдори билан характерланадиган кўрсаткичларни ўзгаришига ва кўзланган мақсадга эришишга аҳамиятли таъсир кўрсатган. Дозаси суткада 40 мг гача титрлаш (12 ҳафта даволаш) натижасида ПЗЛП-ХС нинг миқдори 53% га пасайган. 33% пациентларда ПЗЛП-ХС нинг қиймати атеросклерозни ўрганиш бўйича Европа жамиятининг қўлланмасига мувофиқ мақсадли меъёрларга (< 3 ммоль/л) эришилган.\nРозувастатинни 20 мг ва 40 мг дозаларда қабул қилган гомозигот оилавий гиперхолестеринемияси бўлган пациентларда, ПЗЛП-ХС миқдорини ўртача пасайиши 22% ни ташкил қилган. Аддитив самара розувастатин фенофибрат билан мажмуада қўлланганида триглицеридларнинг миқдорига нисбатан ва никотин кислотаси (суткада 1 г дан ортиқ) билан мажмуада қўлланганида ЮЗЛП-ХС миқдорига нисбатан кузатилади. Ишемик касаллик каби липид бузилишлари чақирган асоратларнинг миқдорини пасайишига розувастатинни таъсири юзасидан тадқиқотлар ҳали тугамаган.\nЮрак ишемик касаллиги (ЮИК) билан касалланиш хавфи паст бўлган (Фрамингем бўйича 10 йилдан ортиқ вақт давомида 10% дан кам ҳавф сифатида аниқланган), ПЗЛП-ХС ўртача миқдори 4,0 ммоль/л (154,5 мг/дл) бўлган пациентларда розувастатин суткада 40 мг дозада қўлланганида уйқу артериясининг деворини 12 сегментларида қалинлашиши билан характерланадиган максимал кўрсаткични ошишини плацебога нисбатан йилига –0,0145 мм тезлик билан аҳамиятли даражада секинлаштирган (95% ишончли интервал CI: – 0,0196 дан – 0,0093 гача, р<0,0001 бўлганида). 40 мг дозани фақат гиперхолестеринемиянинг оғир шакли ва юрак-қон томир касалликларни ривожланиш хавфи юқори бўлган пациентларга буюриш мумкин.\nСўрилиши: қон плазмасида розувастатиннинг максимал концентрациясига ичга мувофиқ дозада қабул қилинганидан сўнг тахминан 5 соатдан кейин эришилади. Мутлоқ биокираолишлиги тахминан 20% ни ташкил этади.\nТақсимланиши: розувастатин асосан холестеринни синтезини ва ПЗЛП-ХС метаболизмини асосий жойи ҳисобланган жигарда тўпланади. Розувастатиннинг тақсимланиш ҳажми – 134 л ни ташкил этади. Розувастатиннинг 90% плазма оқсиллари, асосан альбуминлар билан боғланади.\nМетаболизми: розувастатин чекланган метаболизмга учрайди (тахминан 10%). Розувастатин цитохром Р450 ферментлар тизими учун метаболизмга учраши учун етарли даражада мувофиқ бўлмаган субстрат ҳисобланади. CYP2C9 розувастатиннинг метаболизмида иштирок этувчи асосий изофермент ҳисобланади, айни вақтда CYP2C19, CYP3A4 ва CYP2D6 ферментлари метаболизмига камроқ даражада жалб қилинган. Асосий метаболити – N-десметилметаболитининг фаоллиги, розувастатинга нисбатан 50% га камроқ. Лактонли метаболитлари эса клиник жиҳатдан фаол эмас. Айланиб юрувчи ГМГ КоА-редуктазани ингибиция бўлиши бўйича фармакологик фаоллигининг 90% дан кўпроқ қисмини розувастатинни ҳисобига таъминланади, қолган қисми – унинг метаболитлари ҳисобига таъминланади.\nЧиқарилиши: розувастатиннинг қабул қилинган дозасини тахминан 90% организмдан ичак орқали (шу жумладан сўрилган ва сўрилмаган розувастатин) ўзгармаган ҳолда чиқарилади, қолган қисми буйраклар орқали ўзгармаган ҳолда чиқарилади. Ярим чиқарилиш даври (Т1/2) 19 соатни ташкил этади ва препаратнинг дозаси оширилганида ўзгармайди. Ўртача геометрик плазма клиренси тахминан соатига тахминан 50 л (вариация коэффициенти 21,7%) ни ташкил этади. ГМГ-КоА-редуктазанинг бошқа ингибиторлари билан бўлгани каби, розувастатиннинг “жигар” орқали қамраб олиниши жараёнига холестеринни мембрана орқали олиб ўтувчиси – органик анионларнинг транспорт С протеини жалб қилинган.\nТўғри пропорционаллиги: розувастатиннинг тизимли экспозицияси препаратнинг дозасига пропорцианал равишда ошади. Препарат суткада бир неча марта қўлланганида фармакокинетик кўрсаткичлари ўзгармайди.\nЭтник гуруҳлар: фармакокинетикасини ўрганиш бўйича ўтказилган қиёсий тадқиқотлар осиёлик (японлар, хитойлар, филлиппинлар, вьетнамлар ва корейслар) пациентларда розувастатиннинг AUC (“концентрация – вақт” эгри чизиғи остидаги майдон) ва максимал концентрациясига эришиш вақтини (ТСmax) европа ирқининг вакилларидаги кўрсаткичларга нисбатан, икки марта ошишини кўрсатди. Ҳиндларда розувастатиннинг AUC ва Сmax ўртача қийматини тахминан 1,3 марта ошиши аниқланган. Бунда ўрганилаётган барча популяциялар учун фармакокинетик кўрсаткичларни таҳлил қилишда европоид, негроид ва лотинамерикалик ирқларига мансуб вакиллари орасида розувастатиннинг фармакокинетикасида клиник аҳамиятли фарқлар аниқламаган.\nБуйрак етишмовчилиги: енгил ва ўртача даражадаги буйрак етишмовчилиги бўлган пацинетларда розувастатин ва N- десметил метаболитининг плазмадаги концентрациялари аҳамиятли даражада ўзгармайди. Яққол ифодаланган буйрак етишмовчилиги (креатинин клиренси (КК) минутига 30 мл дан кам) бўлган пациентларда розувастатиннинг плазмадаги концентрацияси соғлом кўнгиллиларга нисбатан 3 марта, N-десметил метаболитининг концентрацияси эса – 9 марта ошади. Гемодиализда бўлган пациентларда Розувастатиннинг қон плазмасидаги концентрацияси, соғлом кўнгиллиларга нисбатан тахминан 50% га юқори бўлган.\nЖигар етишмовчилиги: Чайлд-Пью шкаласи бўйича 7 ёки камроқ балли турли даражадаги жигар етишмовчилиги бўлган пациентларда розувастатиннинг Т1/2 ни ошиши аниқланмаган. Бироқ Чайлд-Пью шкаласи бўйича 8-9 балли иккита пациентда Т1/2 ни Чайлд-Пью шкаласи бўйича кўрсаткичлари пастроқ бўлган пациентлар учун ўхшаш кўрсаткичлардан тахминан 2 марта ошиши аниқланган. Чайлд-Пью шкаласи бўйича 9 баллдан юқори бўлган пациентларда розувастатинни қўллаш тажрибаси йўқ.\nбирламчи гиперхолестеринемия ёки аралаш дислипидемияни парҳезга қўшимча сифатида даволаш учун\nгомозиготали оилавий гиперхолестеринемияни парҳезга ва қонда липидларнинг даражасини пасайтириш бўйича бошқа даволашда қўлланилади.\nДаволашни бошлашдан олдин пациент холестериннинг миқдори паст бўлган маҳсулотларни истеъмол қилиш керак бўлган стандарт парҳезга риоя қилиши, ва у бутун даволаниш даврида ҳам шу парҳезга риоя қилишни давом эттириши керак. Препаратнинг дозаси, ўтказилаётган даволашнинг мақсадига ва даволашга нисбатан пациентнинг жавобига қараб, липидларнинг мақсабди даражаси бўйича умумий қабул қилинган замонавий тавсияларни ҳисобга олиб, индивидуал равишда танланади.\nИчга, бутун ҳолда, чайнамасдан ва майдаламасдан, овқат қабул қилишдан қатъий назар сутканинг ҳар қандай вақтида сув билан бирга қабул қилинади.\nПрепаратнинг тавсия этилган бошланғич дозаси илгари статинларни қабул қилмаган пациентлар учун ҳам, ГМГ-КоА редуктазанинг бошқа ингибиторлари билан даволангандан сўнг ушбу препаратни қабул қилишга ўтган пациентлар учун ҳам суткада марта 5-10 мг ни ташкил қилади. Препаратнинг дозасини танлаш вақтида ҳар бир пациентдаги холестериннинг даражасини, шунингдек юрак-қон томир тизими томонидан кузатиладиган асоратларнинг ривожланиш ҳавфи ва ножўя самараларнинг потенциал ривожланиш ҳавфини инобатга олиш керак. Зарурати бўлганида 4 ҳафтадан сўнг препаратнинг дозасига тузатиш киритиш мумкин. Препаратнинг кичикроқ дозаларига нисбатан 40 мг дозада қабул қилинганида ножўя самараларни ривожланиши мумкинлиги сабабли, препаратни 40 мг гача бўлган якуний титрлашни фақат гиперхолестеринемиянинг оғир шакли ва юрак-қон томир тизими томонидан кузатиладиган асоратларни ривожланиш хавфи юқори бўлган (айниқса, наслий гиперхолестеринемияси бўлган пациентларда) пациентларда, препарат 20 мг дозада қабул қилинганида холестериннинг мақсадли даражасига эришилмаганида ва шифокор назоратида бўлган пациентларда ўтказиш керак. Препарат 40 мг дозада буюрилганида шифокорнинг синчков кузатуви тавсия этилади. Илгари шифокорга мурожаат қилмаган пациентларга 40 мг дозада буюриш тавсия этилмайди!\n70 ёшдан ошган пациентлар учун препаратнинг тавсия этилган бошланғич дозаси 5 мг ни ташкил этади. Ёшга қараб дозага тузатиш киритиш талаб этилмайди.\nЕнгил ва ўртача даражадаги буйрак етишмовчилиги бўлган пациентларда дозага тузатиш киритиш талаб этилмайди. Препаратнинг тавсия этилган бошланғич дозаси ўртача даражадаги буйрак етишмовчилиги (креатинин клиренси минутига 60 мл дан кам) бўлган пациентлар учун 5 мг ни ташкил этади. Оғир даражадаги буйрак етишмовчилиги бўлган пациентларга Липироз препаратини ҳар қандай дозаларда буюриш мумкин эмас (“Қўллаш мумкин бўлмаган ҳолатлар” бўлимига қаранг). Ўртача даражадаги буйрак етишмовчилиги бўлган пациентларга препаратни 40 мг дозада буюриш мумкин эмас.\nЧайлд-Пью шкаласи бўйича 7 ва ундан паст балл бўлган пациентларда розувастатиннинг тизимли концентрацияси аниқланмаган. Аммо препаратнинг тизимли концентрациясини ошиши Чайлд-Пью шкаласи бўйича 8 ва 9 балл бўлган беморларда кузатилган. Бундай пациентларда препарат билан даволаниш фонида жигар фаолиятини назорат қилиш керак. Чайлд-Пью шкаласи бўйича 9 дан ортиқ балл бўлган пациентлар препаратни қабул қилиш юзасидан маълумотлар йўқ. Жигарнинг фаол босқичидаги касалликлари бўлган пациентларда Липироз препаратини қўллаш мумкин эмас.\nОсиё ирқига мансуб бўлган пациентларида розувастатиннинг тизимли концентрацияси ошиши мумкин. 10 мг дан 20 мг гача бўлган дозалар буюрилганида осиёлик пациентлар учун препаратнинг тавсия этилган бошланғич дозаси 5 мг ни ташкил этади. Бундай пациентларга препаратни 40 мг дозада қўллаш мумкин эмас.\n10 мг ва 20 мг дозаларда буюрилганида миопатияга мойиллиги бўлган пациентлар учун препаратнинг тавсия этилган бошланғич дозаси 5 мг ни ташкил этади. Бундай пациентларга препаратни 40 мг дозада қўллаш мумкин эмас.\nЛипироз препаратини қабул қилиш билан боғлиқ бўлган ножўя самаралари, одатда ўртача даражада ифодаланган ва қисқа муддатли бўлади. Назоратли клиник тадқиқотларни ўтказиш вақтида розувастатин қабул қилган 4% дан камроқ пациентлар ножўя самаралар ривожланганлиги сабабли, даволанишни тўхтатганлар.\nКлиник тадқиқотларда ва/ёки препарат савдога чиқарилгандан кейин кузатилган ножўя самаралар хақида қуйидаги частотадаги хабарлар келтирилган:\nАъзолар ва тизимлар Тез-тез\n< 1/10) Баъзида\n< 1/100) Кам ҳолларда\n< 1/1000) Жуда кам ҳолларда, жумладан айрим хабарлар\nАллергик реакциялар Терини қичишиши, тошма, эшакеми Ангионевротик шиш, Стивенс-Джонсон синдроми\nМарказий нерв тизими Бош айланиши, бош оғриғи, астеник синдром Уйқусизлик, кайфиятни ўзгариши Полинейропатия, хотирани йўқолиши\nОвқат ҳазм қилиш йўллари Қабзият, қоринда оғриқ, кўнгил айниши Панкреатит\nГепатобилиар тизим Сариқлик, гепатит\nТаянч-ҳаракат тизими Миалгия Миопатия (шу жумладан миозит), рабдомиолиз Артралгия\nСийдик чиқариш тизими Гематурия\nЛаборатор кўрсаткичлар “жигар” трансаминазалари фаоллигини ошиши\nГМГ-КоА-редуктазанинг бошқа ингибиторларини қўлланганда бўлгани каби, ножўя самараларни ривожланиш тез-тезлиги дозага боғлиқ характерга эга.\nБуйрак ва жигар томонидан яққол ножўя самаралар, рабдомиолизни ривожланиш тез-тезлиги розувастатинни 40 мг дозада қабул қилган пациентларда ошади.\nСийдик чиқариши тизими томонидан: розувастатинни қабул қилганда, асосан буйрак найчаларининг фаолиятини ўзгариши оқибатидаги протеинурия кузатилган. Сийдикда оқсилнинг миқдорини ўзгариши (оқсил йўқ ёки жуда кам миқдордан ++ даражагача ва ундан юқори) розувастатинни 10 ва 20 мг дозаларда қабул қилган пациентларнинг 1% дан камроқ қисмида, препаратни 40 мг дозада қабул қилган пациентларнинг тахминан 3% да аниқланган.\nСийдикда оқсилнинг миқдорини минимал даражада ўзгариши, нол даражадан ёки жуда кам миқдордан +даражагача яққол ўзгариши препарат 20 мг дозада қабул қилинганида кузатилган. Кўпчилик ҳолларда протеинурия даволаниш вақтида камайган ва ўз-ўзидан ўтиб кетган. Клиник тадқиқотларнинг маълумотлари таҳлил қилинганида протеинурия ва буйракнинг ўткир ёки зўрайиб борувчи касалликлари ўртасида сабабий боғлиқлик аниқланмаган. Розувастатин билан даволаш курсини ўтказган қатор пациентларда гематурия кузатилган, аммо клиник тадқиқотларнинг маълумотлари, бундай ҳолатларни ривожланиш тез-тезлиги жуда кам эканлигини кўрсатган.\nТаянч-ҳаракат аппарати томонидан: скелет мушакларига таъсири, миалгия, миопатия (шу жумладан, миозит) ва кам ҳолларда ўткир буйрак етишмовчилигини ривожланиши билан ёки ривожланмасдан рабдомиолизни пайдо бўлиши розувастатиннинг ҳар қандай дозасини, айниқса 20 мг дан ортиқ дозани қабул қилган пациентларда кузатилган. Креатинфосфокиназа (КФК) нинг миқдорини қабул қилинаётган дозага қараб ошиши розувастатинни қабул қилган пациентларда аниқланган, аммо кўпчилик ҳолларда бу кўринишлар аҳамиятсиз даражада, симптомсиз ва вақтинчалик бўлган. Агар КФК нинг миқдори меъёрнинг юқори чегарасидан 5 марта ошса, у ҳолда даволашни тўхтатиш керак.\nЖигар томонидан: бошқа ГМГ-КоА ингибиторларини қабул қилганда бўлган каби, “жигар” трансаминазаларининг фаоллигини қабул қилинаётган дозага қараб ошиши розувастатинни қабул қилган пациентларнинг аҳамиятсиз миқдорида аниқланган. Бунда кўпчилик ҳолларда бу ошиш ўртача даражада, симптомсиз ва ўтувчан бўлган.\n10 мг ва 20 мг таблеткалар учун\nрозувастатинга ёки препаратнинг ҳар қандай компонентига юқори сезувчанлик;\nжигарнинг фаол фазадаги касалликлари, шу жумладан “жигар” трансаминазаларининг фаоллигини турғун ошиши, шунингдек қон зардобида “жигар” трансаминазаларининг фаоллигини норманинг юқори чегарасига нисбатан 3 мартадан кўп қийматга ошиши;\nбуйрак фаолиятини яққол бузилишлари (креатинин клиренси (КК) минутига 30 мл дан кам);\nциклоспорин билан бир вақтда қабул қилиш;\nконтрацепциянинг ишончли усулларидан фойдаланмайдиган туғруқ ёшидаги аёллар;\n18 ёшгача болалар (самарадорлиги ва ўзлаштирилиши аниқланмаган);\nЧайлд-Пью шкаласи бўйича 9 баллдан юқори жигар етишмовчилиги бўлган пациентлар;\nлактазани ўзлаштиролмаслик, лактаза танқислиги ёки глюкоза-галактоза мальабсорбциясида қўллаш мумкин эмас.\nМиопатия/рабдомиолизни ривожланиш ҳавфи мавжуд – буйрак етишмовчилиги, гипотиреоз; шахсий ёки оилавий анамнезида наслий мушак касалликларини бўлиши ва олдинги анамнезида ГМГ-КоА-редуктазанинг бошқа ингибиторлари ёки фибратлар қўлланганида кузатилган мушаклар токсиклиги; алкоголни ҳаддан ташқари кўп истеъмол қилиш; розувастатиннинг концентрациясини ошиши кузатилган ҳолатлар; 70 ёшдан катта пациентлар; анамнезида жигар касалликлари; сепсис, артериал гипотензия; йирик жарроҳлик аралашувлари; жароҳатлар; оғир даражадаги метаболик, эндокрин ёки электролит бузилишлар; назорат қилиб бўлмайдиган тутқаноқ; ирқий мансублик (осиёлик); фибратларни бир вақтда қабул қилишда эҳтиёткорликка риоя қилиш керак.\nЦиклоспорин: розувастатин ва циклоспорин бир вақтда қабул қилинганида розувастатиннинг AUC, соғлом кўнгиллиларда олинган қийматларга нисбатан 7 марта ошган. Уларни бирга қўллаш қон плазмасида розувастатиннинг концентрацияси 11 марта ошишига олиб келади. Препаратлар бир вақтда қўлланганида қон плазмасида циклоспориннинг концентрациясини ўзгариши аниқланмаган.\nК витаминининг антагонистлари: ГМГ КоА-редуктазанинг бошқа ингибиторлари билан бўлгани каби, К витаминининг антагонистларини (масалан, варфарин ёки бошқа кумарин антикоагулянтлари) бир вақтда олаётган пациентларда розувастатин билан даволашни бошлаш ёки препаратнинг дозасини ошириш, халқаро нормаллаштирилган нисбатни (ХНН) ошишига олиб келиши мумкин. Розувастатинни бекор қилиш ёки дозасини пасайтириш ХНН ни камайишига олиб келиши мумкин. Бундай ҳолларда ХНН ни мониторинг ўтказиш керак.\nЭзетимиб: розувастатин ва эзетимиб бир вақтда қабул қилинганида иккала препаратларининг AUC ва Сmax ни ўзгариши кузатилмайди. Бироқ розувастатин ва эзетимибни фармакодинамик ўзаро таъсири нохуш кўринишларни чақириши мумкинлигини истисно қилиш мумкин эмас.\nГемфиброзил ва липидларнинг даражасини пасайтирувчи бошқа воситалар: розувастатин ва гемфиброзилни бир вақтда қабул қилиш, розувастатиннинг Сmax ва AUC ни 2 марта ошишига олиб келади.\nСпецифик ўзаро таъсирини ўрганиш бўйича ўтказилган тадқиқотларнинг маълумотлари асосида фенофибратлар билан мувофиқ фармакокинетик ўзаро таъсирлар кутилмайди, бироқ фармакодинамик ўзаро таъсир қилиши мумкин. Гемфиброзил, фенофибрат, бошқа фибратлар ва никотин кислотасининг липидларни пасайтирувчи дозалари (суткада 1 г ёки ундан ортиқ дозалари) ГМГ-КоА-редуктаза ингибиторлари билан бир вақтда қабул қилинганида, улар монотерапияда қўлланганида ҳам миопатияни чақириши мумкинлиги туфайли, миопатия ривожланиш хавфини оширганлар. Розувастатиннинг 40 мг дозасини фибратлар билан бир вақтда қабул қилиш мумкин эмас. Препаратни гемфиброзил ва липидларни пасайтирувчи бошқа воситалар билан бир вақтда қабул қилганда розувастатиннинг бошланғич дозаси 5 мг дан ошмаслиги керак.\nПротеаза ингибиторлари: гарчи аниқ ўзаро таъсир қилиш механизми маълум бўлмаса-да, розувастатинни протеаза ингибиторлари билан бир вақтда қабул қилиш розувастатиннинг ярим чиқарилиш даврини узайишига олиб келиши мумкин. Бир фармакокинетик тадқиқотда 20 мг розувастатин ва таркибида иккита протеаза ингибиторларини сақлаган мажмуавий препарат (400 мг лопинавир/100 мг ритонавир) бир вақтда соғлом кўнгиллиларга қўлланганида, розувастатиннинг AUC(0-24) 2 марта ва Cmax ни 5 марта ошиши аниқланган. Шунинг учун ОИТВ бўлган пациентларни даволашда розувастатин ва протеаза ингибиторларини бир вақтда буюриш тавсия этилмайди.\nАнтацидлар: розувастатин ва таркибида алюминий ва магний гидроксидини сақловчи суспензия дори шаклидаги антацидларни бир вақтда қабул қилиш, розувастатиннинг плазмадаги концентрациясини тахминан 50% га камайишига олиб келади. Агар антацидлар розувастатин қабул қилинганидан сўнг 2 соатдан кейин қабул қилинса, ушбу самара кучсизроқ ифодаланади. Ушбу ўзаро таъсирнинг клиник аҳамияти ўрганилмаган.\nЭритромицин: розувастатин ва эритромицинни бир вақтда қабул қилиш розувастатиннинг AUC(0-t) ни 20% га ва Сmax ни 30% га камайишига олиб келиши мумкин. Бундай ўзаро таъсир ичакнинг моторикасини, эритромицинни қабул қилиш билан боғлиқ бўлган кучайиши натижасида пайдо бўлиши мумкин.\nПерорал контрацептивлар/ўринбосар гормонал даволаш (ЎГД): розувастатин ва перорал контрацептивларни бир вақтда қабул қилиш этинилэстрадиол ва норгестрелнинг AUC ни мувофиқ 26% ва 34% га ошишига олиб келиши мумкин. Плазмадаги концентрациясини бундай ошишини, перорал контрацептивларнинг дозаларини танлашда ҳисобга олиш керак.\nРозувастатин ва гормон ўрнини босувчи даволашни бир вақтда қўллаш бўйича фармакокинетик маълумотлар йўқ, шунинг учун, ушбу мажмуа қўлланганида ҳам ўхшаш самарани истисно қилиш мумкин эмас. Бироқ клиник тадқиқотларни ўтказиш вақтида препаратларнинг бундай мажмуаси аёллар томонидан кенг қўлланган ва яхши ўзлаштирилган.\nБошқа дори препаратлари: розувастатин ва дигоксин бир вақтда қабул қилинганида клиник аҳамиятли ўзаро таъсири кутилмайди.\nЦитохром Р450 изоферментлари:\nIn vivo ва in vitro шароитларида ўтказилган тадқиқотларнинг натижалари, розувастатинни цитохром Р450 изоферментларининг на ингибитори, на индуктори эканлигини кўрсатади. Бундан ташқари, розувастатин ушбу изоферментлар учун кучсиз субстрат ҳисобланади.\nРозувастатин ва флуконазол (CYP2C9 ва CYP3A4 изоферментларнинг ингибитори) ва кетоконазол (CYP2A6 ва CYP3A4 изоферментларининг ингибитори) орасида клиник аҳамиятли ўзаро таъсир аниқланмаган. Розувастатин ва итраконазолни (CYP3A4 изоферментининг ингибитори) бирга қўллаш розувастатиннинг AUC ни 28% га оширади, (бу клиник аҳамиятга эга эмас). Шунинг учун, цитохром Р450 нинг метаболизми билан боғлиқ бўлган ўзаро таъсир кутилмайди.\nРозувастатиннинг юқори дозаларини, хусусан 40 мг дозасини қабул қилган пациентларда, асосан буйрак найчалари оқибатидаги протеинурия кузатилган, ва кўпчилик ҳолларда даврий ва қисқа муддатли бўлган. Бундай протеинурия буйракларнинг ўткир касалликларини ривожланиши ёки буйракларнинг мавжуд бўлган касалликларини кучайишидан далолат бермайди. Розувастатин 40 мг дозада қабул қилинганида буйрак фаолиятининг жиддий бузилишларини ривожланиш тез-тезлиги ортади. Липироз препарати билан даволаниш вақтида буйрак фаолиятининг кўрсатгичларини назорат қилиш тавсия этилади.\nРозувастатин барча дозаларда қўлланганида ва, айниқса препарат 20 мг дан юқори дозаларда қабул қилинганида, миалгия, миопатия, кам ҳолларда рабдомиолиз аниқланган. ГМГ-КоА-редуктаза ингибиторлари ва эзетимиб бир вақтда қабул қилинганида рабдомиолиз жуда кам ҳолларда ривожланган. Бундай ҳолатда препаратларнинг фармакологик ўзаро таъсирини истисно қилиб бўлмайди, шунинг учун Липироз ва эзетимибни бирга эҳтиёткорлик билан қўллаш керак.\nРозувастатин 40 мг дозада қабул қилинганида рабдомиолизни ривожланиш ҳоллари ошади.\nКФК нинг фаоллигини, КФК ни ошишига олиб келадиган жадал жисмоний ҳаракатлардан сўнг аниқлаш мумкин эмас, чунки бу олинган натижаларни талқин қилишни қийинлаштириши мумкин. Препарат билан даволаш бошланишидан олдин, КФК нинг кўрсаткичлари норманинг юқори чегарасидан 5 марта кўп ошганида, 5-7 кундан кейин такроран ўлчаш керак., Агар такроран ўлчанганида КФК нинг дастлабки кўрсаткичи тасдиқланса (норманинг юқори чегарасидан 5 марта кўп), Липироз билан даволашни бошлаш мумкин эмас.\nГМГ-КоА-редуктазанинг бошқа ингибиторлари каби, Липироз препаратини миопатия / рабдомиолизнинг хавф омиллари бўлган пациентларга эҳтиёткорлик билан буюриш керак. Бундай омилларга қуйидагилар киради:\nгипотиреоз (40 мг дозаси учун);\nшахсий ва оилавий анамнезда мушакларнинг касалликлари (40 мг дозаси учун);\nанамнезда ГМГ-КоА-редуктазанинг бошқа ингибиторлари ёки фибратларни қабул қилиш фонида миотоксикликни кузатилганлиги (40 мг дозаси учун);\nалкоголни ҳаддан ташқари кўп истеъмол қилиш (40 мг дозаси учун);\n70 ёшдан катталар;\nқон плазмасида препаратнинг концентрациясини ошиши билан кечадиган ҳолатлар (40 мг дозаси учун);\nбир вақтда фибратларни қабул қилиш (40 мг дозаси учун).\nБундай пациентларда даволашдан кутилган фойда ва хавф нисбатини баҳолаш керак ва бутун даволаш курси давомида клиник кузатишни амалга ошириш керак.\nКутилмаганда мушак оғриқлари, мушакларни кучсизлиги ёки спазмлари, айниқса лоҳаслик ёки иситма билан бирга кечган ҳолатларда, дарҳол шифокорга мурожаат қилиш кераклиги ҳақида пациентларни хабардор қилиш тавсия этилади.\nБундай пациентларда КФК нинг фаоллигини назорат қилиш шарт. Агар КФК нинг даражаси норманинг юқори чегарасига нисбатан 5 мартадан кўп ошган бўлса, ёки мушаклар томонидан кузатилган симптомлар кескин ифодаланган бўлса, ва бутун кун давомида кундалик дискомфорт чақирса (хатто агар КФК нинг даражаси норманинг юқори чегерасидан 5 марта кам бўлса ҳам), даволаш тўхтатилиши керак. Агар симптомлар йўқолса, ва КФК нинг фаоллиги нормага қайтса, у ҳолда Липироз препаратини такроран буюриш ёки ГМГ-КоА-редуктазанинг муқобил ингибиторларини кичикроқ дозаларда пациентни синчков кузатуви остида буюриш масаласини кўриб чиқиш керак. Рабдомиолизнинг симптомлари бўлмаганида пациентларда КФК нинг фаоллигини мунтазам назорат қилиш мақсадга мувофиқ эмас.\nБироқ миозит ва миопатия ҳолларини ошиши, фибрат кислотасининг ҳосилалари, шу жумладан гемифибразил, циклоспорин, никотин кислотасини липидларни пасайтирувчи дозаларда, замбуруғларга қарши воситалар, протеаза ингибиторлари ва макролид антибиотиклар билан бирга ГМГ-КоА-редуктазанинг бошқа ингибиторларини қабул қилган пациентларда аниқланган. Гемфиброзил ГМГ-КоА-редуктазанинг айрим ингибиторлари билан бирга буюрилганида миопатияни ривожланиш ҳавфини оширади. Шуннинг учун, розувастатин ва гемфиброзилни бир вақтда қабул қилиш тавсия этилмайди. Розувастатин фибратлар ёки никотин кислотасининг липидларни пасайтирувчи дозалари (1 г дан ортиқ) билан мажмуада қўлланганида бўлиши мумкин фойда ва ҳавф нисбатин синчиклаб баҳоланиши керак. Розувастатинни 40 мг дозада фибратлар билан бир вақтда қабул қилиш мумкин эмасю.\nЛипироз препаратини миопатияга гумон қилиш имконини берувчи ёки иккиламчи буйрак етишмовчилигини ривожланишига олиб келиши мумкин бўлган ўткир, оғир даражадаги касалликлари (масалан, сепсис, артериал гипертензия, жарроҳлик аралашувлари, жароҳатлар, метаболик синдром, тиришишлар, эндокрин ва электролит бузилишлар) бўлган пациентларга буюриш мумкин эмас.\nГМГ-КоА-редуктазанинг бошқа ингибиторлари каби, Липироз препаратини алкоголни ҳаддан ташқари кўп миқдорда истеъмол қилувчи ёки анамнезида жигар касалликлари бўлган пациентларга эҳтиёткорлик билан буюриш керак.\nДаволаш бошланишидан олдин ва бошланганидан сўнг 3 ойдан кейин жигар фаолиятининг кўрсатгичларини аниқлаш тавсия этилади. Агар қон зардобида “жигар” трансаминазаларининг фаоллиги норманинг юқори чегарасидан 3 марта ошса, Липироз препаратини қабул қилишни тўхтатиш ёки қабул қилинаётган дозани камайтириш керак. Жигар фаолиятини яққол бузилишларининг ривожланиш тез-тезлиги (асосан, “жигар” трансаминазаларининг фаоллигини ошиши билан боғлиқ) препарат 40 мг дозада қабул қилинганида ошади. Гипотиреоз ёки нефротик синдром оқибатида гиперхолестеринемияси бўлган пациентларда асосий касалликни даволаш Липироз препарати билан даволашни бошлашдан олдин ўтказилиши керак.\nФармакокинетик тадқиқотларни ўтказиш вақтида осиёлик пациентлар ичида розувастатиннинг тизимли концентрацияси европа ирқининг вакиллари мансуб пациентлар ичидан олинган маълумотларга нисбатан юқори эканлиги аниқланган.\nРозувастатинни протеаза ингибиторлари билан бир вақтда қабул қилиш тавсия этилмайди.\nҲомиладорлик ва лактация даврида Липироз препаратини қўллаш мумкин эмас.\nТуғруқ ёшидаги аёллар ишончли ва адекват контрацептив воситаларни қўллашлари керак.\nХолестерин ва унинг биосинтези маҳсулотлари ҳомиланинг ривожланиши учун катта аҳамиятга эга эканлиги туфайли, ГМГ-КоА-редуктазани ингибиция бўлишини потенциал хавфи, уни ҳомиладорликда қўллашдан кутилган фойдадан юқори.\nҲомиладорлик аниқланганида препаратни қабул қилишни зудлик билан тўхтатиш керак.\nПрепаратни она сутига ўтиши юзасидан маълумотлар йўқ. Лактация даврида препаратни буюриш зарурати бўлганида эмизишни дарҳол тўхтатиш керак.\nТранспорт воситаларини бошқариш ва техник мосламалар билан ишлаш қобилиятига таъсири\nЛипироз препаратини транспорт воситаларини бошқариш ва техник мосламалар билан ишлаш қобилиятига таъсирини ўрганиш бўйича тадқиқотлар ўтказилмаган. Бироқ препаратнинг фармакодинамик ҳусусиятлари асосида Липироз бундай таъсир кўрсатиши мумкин эмаслигини тахмин қилиш мумкин. Шунга қарамасдан, транспорт воситаси ва механизмларни бошқаришда, даволаниш вақтида бош айланиши ривожланиши мумкинлигини инобатга олиш керак.\nРозувастатиннинг дозаси ошириб юборилганида специфик даволаш мавжуд эмас.\nДоза ошириб юборилганида симптоматик даволаш ва тутиб турувчи тадбирларни ўтказиш тавсия этилади. Жигар фаолиятини ва КФК нинг фаоллик даражасини назорат қилиш керак. Бундай ҳолатда гемодиализнинг самарали бўлишини эҳтимоли кам.\n10 таблеткадан 3 блистер алюмин фольгада, қўллаш бўйича йўриқномаси билан картон қутига жойланган.\n25оС дан паст бўлган хона ҳароратида, зич ёпилган оригинал ўрамда сақлансин.


Европанинг энг бой кишиси осмонўпар бинони ярим миллиард долларга сотиб олди\n11:10 / 03.10.2016\nЕвропадаги энг бой кишилардан бўлмиш ва Inditex холдинги асосчиси Амансио Ортега Мадриддаги машҳур осмонўпар бинолардан бирини 490 млн еврога (551 млн доллар) сотиб олди. Бу ҳақда Reuters хабар бермоқда.\nБу миллиардернинг кўчмас мулк оламида империя ташкил этишига ташланган яна бир қадамларидан биридир. Маълум қилинишича, келишув Ортегага тегишли Pontegadea Inmobiliaria компанияси орқали амалга оширилган.\nМанбанинг сўзларига кўра, келишув 30 сентябрь куни тунда амалга оширилган: Pontegadea Inmobiliaria бинони Абу-Дабилик магнат Хадем аль-Кубайсийдан сотиб олди.\nPontegadea Inmobiliaria бинони сотиб олиш масаласида изоҳ беришни истамаган.\nОртега Pontegadea Inmobiliaria


«AROBA.UZ» – ҲАЙДОВЧИЛАР ВА ЙЎЛОВЧИЛАР ИШИНИ ЕНГИЛЛАШТИРУВЧИ СЕРВИС! - Terabayt.Uz\n«AROBA.UZ» – ҲАЙДОВЧИЛАР ВА ЙЎЛОВЧИЛАР ИШИНИ ЕНГИЛЛАШТИРУВЧИ СЕРВИС!\nЮртимизда ахборот технологияларидан, интернетдан фойдаланиш суръати жадал ўсиб бораётганлиги сабабли, дунёнинг ривожланган давлатлари аҳолиси фойдаланаётган сервислар каби хизматларни Ўзбекистонда ҳам ишга тушириш имкони пайдо бўлмоқда. Тажрибадан шу маълумки, қисқа муддатдан сўнг улар ҳаётимизнинг ажралмас бир қисмига айланади.\n«ЙЎЛ АЗОБИ»НИ БЕКОР ҚИЛАМИЗ!\nХудди шундай хизматлардан бири ELMADAD ташкилоти томонидан тайёрланган «Aroba.uz» сервиси бўлиб, у Тошкентдан вилоятларга ёки тескари йўналишда ҳамда вилоят ва шаҳарлар ўртасида қатнаётган ҳайдовчиларга интернет орқали йўловчилар топиб бериш билан шуғулланади. Мазкур лойиҳа 2017 йилнинг сентябрида ўз фаолиятини бошлади.\n«Aroba.uz» – Ўзбекистон ҳудудидаги барча йўналишда қатновчи таксичи ёки ҳайдовчи ва йўловчилар учун қулай электрон воситадир. Бунда халқимиз Тошкент – Водий, Тошкент – Воҳа ёки бошқа йўналишларга сафарга чиққанда иссиқ ва совуқ кунларда сарсон бўлмасдан, ўз телефонлари ёрдамида буюртма қолдиришлари имконияти пайдо бўлди.\nҲайдовчилар ҳам ўз мижозларини берилган буюртмани дастур ёрдамида топишлари, шунингдек, ундаги «SOS-хабар» (оғир вазиятда йўлда қолганда бошқа ҳайдовчиларга тезкор хабар қолдириш) хизматидан фойдаланишлари мумкин.\nЙўловчи ва ҳайдовчиларни ўзаро боғловчи ушбу дастур нафақат одамларни ташишда, балки жўнатмаларни керакли манзилга юборишда ҳам ёрдам беришига ишонамиз. Керакли манзилга боришни уйдан чиқмасдан туриб билдирсангиз, Сизга ҳайдовчиларнинг ўзлари қўнғироқ қила бошлашади.\nШунингдек, йўловчилар мазкур хизматдан фойдаланган ҳолда, ўзларининг пойтахтга ёки аксинча йўналишдаги сафарларини енгиллаштиришлари мумкин. Ушбу сервис ҳайдовчи ва йўловчиларнинг нафақат юмушини енгиллаштиришга, балки анча маблағ тежашларига ҳам ёрдам беради.\n«Aroba.uz» сервиси – йўлга чиқаётган бўлсангиз, сизни истаган жойингиздан олиб кетувчи такси топиб бериш хизматидир.\nХўш, нега «Aroba.uz»дан фойдаланишингиз керак?! Унинг қандай афзалликлари бор?\n«Уйдан уйгача» хизмати – такси сиз турган жойгача бориб, ўзингиз ва юкларингизни олиб, керакли манзилингизгача элтиб қўяди. Шундай қилиб, уйдан чиқмай туриб, сафарни бошлашингиз мумкин!\nДейлик, сиз Тошкентдан вилоятдаги уйингизга кетмоқчисиз... Юкларингиз кўп, ҳаво совуқ, автотураргоҳга бориб, такси топиш ва унинг тўлишини кутиш қийинчилигини ўйлаб, юрагингиз орқага тортиб кетяптими? Сизни бундай ташвишлардан «Aroba.uz» халос этади!\nТадбиркормисиз? Пойтахтлик ҳамкорларингиз билан ҳужжатлар алмашишингиз учун ишончли ва тезкор жўнатиш хизмати керакми? Биз буни ҳам амалга оширамиз. «Aroba.uz» билан офисингиздан чиқмаган ҳолда, битта тугмани босиш орқали ишингизни ҳал қилинг!\nФарзандингиз Тошкентда ўқийдими? Унга пул ёки бирор жўнатма («посилка») юбормоқчимисиз? Лекин ишларингиздан бўшаб, Тошкентга кетадиган автомобиллар жойига бориш – сиз учун муаммоми? «Aroba.uz» орқали фарзандингизга зарур нарсаларни ҳеч қандай оворагарчиликсиз, ишончли ва тез жўнатинг. Фарзандингиз ва сизнинг орангизда узоқ масофа борлигини сезмайсиз ҳам!\nХўш, «Aroba.uz» хизматимиздан фойдаланишнинг сиз учун қандай манфаатли томонлари бор?\n- Кунига 1 марта эмас, 2 марта қатнай оласиз;\n- Биз билан ойига 7 500 000 сўмгача даромад қиласиз. Бу эса йилига 90 000 000 сўмга айланади;\n- Фақат 4 нафар йўловчи олибгина қолмай, камида 2 та «посилка» ҳам олиб кетасиз. Бу эса сиз учун қўшимча даромад бўлади;\n- Автотураргоҳда йўловчи кутиб, қимматли вақтингизни йўқотмайсиз;\n- Бизнинг «SOS-хабар» хизматимиз орқали оғир ҳолатларда бошқа ҳайдовчилардан ёрдам олишингиз мумкин;\n- Биттагина мобил илова ёки Telegram боти орқали хизматдан фойдалана оласиз;\n- Сиз ҳар куни йўловчи ташиб, чарчадингизми?! «Aroba.uz» хизматимиздан фойдаланинг ва ойига 20 кун ишлаб, 7 500 000 сўмгача даромад қилинг.\n«AROBA.UZ» БИЛАН УЗОҒИНГИЗНИ ЯҚИН, ЮКИНГИЗНИ ЕНГИЛ ҚИЛИНГ!\nДемак, «Aroba.uz» хизмати – ҳам ҳайдовчилар, ҳам йўловчилар учун қулай восита бўлиб, тезкорлик ва қулайликни таъминлаб бера олади. Хавфсиз ва тезкор сафарлар, жўнатмаларни ишончли ва қулай узатишлар бугунги замоннинг талабидир. Сиз ҳам келажакни ҳозирданоқ бошланг – замонавий технологиялар ёрдамида «Aroba.uz» хизмати билан юмушингизни соддалаштиринг!\nХизматимизнинг сайти мунтазам ишлаб турибди; бундан ташқари, Android-смартфонлар учун мўлжалланган мобил иловаси ҳамда Telegram’даги @arobaBOT боти ҳам хизматингизда. Сервиснинг iOS операцион тизими бошқаруви остидаги смартфонларга мўлжалланган иловаси эса ҳозирда ишлов жараёнида бўлиб, у тайёр бўлиши билан бу ҳақда хабар берамиз.\nДемак, мазкур воситалар ёрдамида ҳайдовчилар тезда ўзларига мижоз, йўловчилар эса тайёр транспорт воситаси топишлари мумкин.\nМурожат учун телефонлар: +998 94 905 04 70, +99871 281 42 32 (қўнғироқлар ҳар куни, соат 09:00 дан 18:00 гача қабул қилинади).\nЭлектрон почта: [email protected], [email protected]\nМанзил: ELMADAD ташкилоти, Тошкент шаҳри, Ш.Руставели, 45.\n#иловалар #маслаҳат #хабарлар


Кон тушда эхтиёт бўлинг нималарга этибор бериш керак - Tush tabiri\nКон тушда эхтиёт бўлинг нималарга этибор бериш керак\nАвтор tushlartabiri На чтение 7 мин Просмотров 1.5к. Опубликовано 21.10.2018\nКоннинг яна бир маъноси бор – бу ҳаёт манбаи. Бу маънода, у бошқа одам билан бирдамлик тимсолидир – ҳинд маданияти “кон биродарлиги” дан илҳом олган образ.\nКон қурбонликни рамзи ҳам бўлиши қилиши мумкин – масалан сўйиш учун берилган қўзичоқ. Бундан ташқари, кон оккултизмга қарам бўлган инсонлар учун чуқур маънога ега. Бундай тушларда кон кўпинча ичилади, у билан бўялади ёки чизилади. Кўп диний адабиётларда бундай ҳодисаларга тез-тез келтириб ўтилади ва ҳаволалар берилади.\nЯрадан кон кетишини кўриш – жисмоний носоғломлик ёки келгусида омадсиз шартномалар туфайли ишларда муваффаққияцизликни англатади. Қўлларда кон кўриш – агар ўзингиз ва ишингиз ҳақида дарҳол қайғурмасангиз, омадсизлик, ишларнинг юришмаслиги демакдир.\nТушда бурундан кон келса – бу йўқотиш аломатидир.\nТушда кон сийса – кичик ёқимсизликлар кутилиши мумкинлигидан.\nҚизил кон – ҳурсандчилик; қуйқа бўлиб қолган кон – касаллик; жангда тўкилган кон – асоссиз шошқалоқлик оқибатида нохушликлар; кон ичиш – яхши умид; йерга оқаётган кон – бахт; конда сузиш – катта ҳайратлар; ҳайвонларнинг кони – ишларингиз амалга ошиши; бошқаларда кон кўриш – оиладаги касаллик Кон тушда курса.\nТушда сиз ўзингизни ҳимоя қилдингиз ва душманингизга жуда қаттиқ зарб бериб, унинг жароҳатидан чиққан кон сизга сачради – бу яқин кишиларингиз орасидаги низоларга аралашиш сиз учун жиддий оқибатларга олиб келиши мумкинлигини англатади.\nСиз тушда дарёдан совуқ ва мазали сув ичмоқдасиз. Лекин тўсатдан дарёнинг сувлари ранги тўқлашиб, кўзларингиз олдида қуюқ конга айланди. Сизнинг қўлларингиз, оғзингиз ва кийимларингиз бу конда еканини пайқайсиз. Бу туш бир огоҳлантиришдир. Сизнинг оилангизда ҳаётингизни ва яқинларингизнинг ҳаётини бузишда секинламайдиган қадимий лаънат бор. Авлодларингиз айбдор бўлган гуноҳлари учун Яратгувчидан кечирим сўрамагунингизча бу лаънат сизни таъқиб қилади Кон тушда курса .\nАгар тушингизда ўзингизда кон кўрган бўлсангиз – яқин келажакда қариндошларингиздан хабар ешитасиз.\nТушда ўзидан кон оқишини кўриш – вақтинчалик ёлғизлик ва қайғу Кон тушда курса .\nТушда яқин одамдан кон оқаётганини кўриш – егоизм туфайли яқинларингиз билан муносабатларингиз бузилишини англатади.\nКон бўлиб ётган йерни тушга кириши – оғир синовлар, тўқнашувлар ва инсоний қурбонликлардан гапиради.\nКасалхона: Сиз даромадли яшашингиз мумкин; унда бўлиш — бу узоқ умр.\nМистер муҳим: ҳақорат қилинг.\nУй егаси (у): у билан иш қилиш сизни алдаб келади.\nМеҳмон: Бу ҳолатда — жуда еҳтиёткор бўлиш керак; меҳмон бўлиш —\nкатта харажатлар ёки яхши нарсалар билан ажрашиш.\nМеҳмонхона: дўстларингизга бўлган муносабатингиз ўзгаради.\nЎзингиз учун пиширинг: бошқаларга қувонч келтиринг.\nРаке: Ишингизни тартибга солинг; тирноқ билан таҳдид қилиш —\nқаттиқ шикоят қилиш.\nГрад: қаранг — режаларингиз муваффақияциз; тушадиган ўзгарувчан\nГрамматика: Уни тушида ўрганиш учун улар катта қийинчиликларни кутишади.\nГрамопҳоне: Ешитиш — бемаъниликдан еҳтиёт бўлинг; сотиб олиш — улар сизга кулади;\nФасетли тошлар: бахт.\nАнор (мева): гулчамбар — юқори кишиларнинг ҳомийси;\nетишмаслиги — бад луcк; овқатланиш — ҳайратлантирасиз.\nЧегараларни белгиланг: уларнинг ишларини тартибга солинг.\nИссиқлик учун: тўшакда — касаллик; сотиб олиш — таъқиб қилишдан еҳтиёт бўлинг\nсиз; ундан фойдаланинг — соғлиққа ғамхўрлик қилинг.\nГуноҳ қилиш: Виждон овозини тинглаш.\nҚўзиқоринлар: Тўплаш — меҳнат мукофотланади; қаймоқда овқатланинг — сизлар\nкониқиш билан яшаш; заҳарли кўриниш — бахтли имконият хавфли вазиятлардан ёрдам беради\nқарорлар; овқатланинг — чуқур қарилик.\nТабрй: буни кўриш қийинчилик; Унда ётиш узоқ умрдир. билан\nарконлар — ўлим ҳолатлари; қандай қилиб қайғуриш мумкин — қайғули вазиятлар ва\nёвуз янгилик; тобутдаги туйнукларни қазиш ақлий никоҳдир; тобутга кўмилган —\nкасаллик; очиқ — қизиқарли байрам кутмоқда.\nМомақалдироқ: баъзи хабарлар уришади; чақмоқ билан ажойиб — яхши\nумидлари беҳуда бўлади; чақмоқ човгами билан кутилмаган учрашув.\nГротто: Гротто ичида ўзингизни кўриш, бу тушунтиришдир.\nГрош (тинга): Cоунт — шарманда; кўриш ва қабул қилиш;\nкамбағалларга садоқатли дўстлар топади.\nҚўрқмачилик: ешитинг — ҳар доим самимиятли бўлинг; гапириш — бузуқлик.\nЮк: Қаранг: сизнинг манзилингиз яхшиланади; Ўзингизнинг ишингиз\nАрмут: Овқатланиш — ҳурмацизлик; дарахтларни кўриш бахтлидир\nникоҳ; сиқилиш — ҳурмат; йиқилиш — бир хил фойда кўришни унутманг.\nТоғлар: Кўп иш ва кам ишлатиш.\nНопок: Ёмон сўзлашиш; ўзингизни ифлос қилиш бахт.\nШимгични ювиш учун: Сизда жирканч нарсалар бўлади.\nҲокимият: Ундан ўрганиш сизга бахт келади.\nФестивали: Унда иштирок етиш ноқулайлик.\nЮриш: қувонч ва бахт Кон тушда курса .\nCатерпиллар: Қаранг — ёлғончи дўстини очинг; кўтариш\nжуда кўп қизиқиш уйғотади; ўлдириш — ўзингизга зарар беришни хоҳлайсиз; уйни топиш\nтıртıллар — ҳимоя қилиш.\nГоз: учиш — янгиликлар, айблаш; пруcк — умидсизлик;\nўлдириш буюк меросдир; овқатланиш — буюк бахтдир; фрй —\nташриф; сотиб олиш — аҳмокона ҳаракатлар.\nГоосе туклари: Мактубни олинг.\n(Visited 11 277 times, 1 visits today)


Болага алимент тўлаш тартибини ота-она ўзаро келишган ҳолда белгилашга ҳақли. Ушбу мажбурият ихтиёрий равишда бажарилмаса ота (она)дан суднинг ҳал қилув қарорига ёки суд буйруғига асосан алимент ундирилади.\nАлимент тўлаш асосан отанинг мажбуриятига кирадими?\nАлимент судга мурожаат этилган пайтдан бошлаб ундирилади. Агар таъминот учун маблағ олиш чоралари судга мурожаат қилингунга қадар кўрилганлиги, аммо алимент тўлаши шарт бўлган шахснинг уни тўлашдан бош тортганлиги оқибатида алимент олинмаганлиги суд томонидан аниқланса, ўтган давр учун алимент судга мурожаат этилган пайтдан бошлаб уч йиллик муддат доирасида ундириб олиниши мумкин.\nАгар вояга етмаган болаларига таъминот бериш ҳақида ота-она ўртасида келишув бўлмаса, алимент суд томонидан ота-онанинг ҳар ойдаги иш ҳақи ва (ёки) бошқа даромадининг бир бола учун – 1/4 қисми; икки бола учун – 1/3 қисми; уч ва ундан ортиқ бола учун – ½ қисми миқдорида ундирилади.\nАлимент тўловчи ҳеч қаерда ишламаса-чи?


ЯХШИЛИК - 23 Января 2017 - www.SherlarUz.CoM - SMS SHERLAR, SEVGI SHERLARI, YANGI\nГлавная » 2017 » Январь » 23 » ЯХШИЛИК\nДераза олдида бомдоддан кейин,\nҲар куни ўтирар муштипар она,\nКўришиб ўтаман доим атайин,\nУчратдим бугун ҳам уларни яна.\nДеярли ўн йилча ҳудди шу ахвол,\nКўпчилик телба деб атар отини,\nБергим келаверар кўрганда савол.\nЯхши биласизку аёл зотини.\nЁнида тўхтадим бир оз куч топиб,\nИчки дунёсини ҳўп билгим келди,\nСекингида қўйди ойнасин ёпиб,\nСен ҳам мени телба демагин деди.\n«Онажон сиз билан келди гаплашгим,\nМаюс кўзларингиз сабабин билай,\nБор эди сиз билан роса дардлашгим,\nКамингиз бўлса гар сал ёрдам қилай.»\nКўзлари қувончдан порлади бирдан,\nАйланиб ўт деди ичкари томон.\nБилмаганим учун сени яқиндан,\nЧўчидим дедилар, тушумми ёмон.\nСупага ўтирдик суҳбатлашгани,\nГап бошлаб қолдилар хотирлаб секин,\nМен ҳам бахтли эдим ўн йил илгари,\nБахтимни суғириб кетдилар лекин.\nМана шу уй қолиб отамдан мерос,\nЎғлим иккаламиз яшардик шодон,\nБолам бўлса бўлди деганман холос,\nЧунки она учун бола ширин жон.\nВақт ўтиб бир куни сўз очди болам:\n«Она мен кетаман узоқ сафарга.\nПул топиб келаман айланиб олам,\nЁки эришаман шухрат зафарга.»\nБошида йўқ дедим, қаршилик қилдим,\nУ эса сўзида турарди қаттиқ,\nИложсиз ҳўп дея индамай кўндим,\nАйрилиқ мен учун бўлса ҳам аччиқ.\nМана ҳанузгача келмайди қайтиб,\nЙўлини ҳар куни кутаман муштоқ.\nОна келаман деб кетганди айтиб,\nКелмади шунчалар юрса-я узоқ.\nСўзларин бир муддат тинглаган эдим,\nҚалбим туб-тубидан келди хўрлигим,\nЎғлингиз ИншаАллаҳ келади дедим,\nЎзим ҳам келардим ўғлини билгим.\nҚайерда юрибди, яна ким билан?\nНега келмаябди ўн йилдан бери?\nЯна ҳам бор экан онада чидам,\nБир фикр сўзлашга ундади мени.\n"Онажон, бир таклиф рози бўлсангиз?\nЎғлингизни ўзим суриштирайми?\nЁрдам сўрар эдик агар кўнсангиз,\nТанишларим билан кўриштирайми?”\nҲола ҳурсанд бўлди «ҳўп» деди дарров,\nБир пастда киришдик шу она учун.\nШу пайтгача сўраб кўрмаган биров,\nҚизиқиб кўрмаган ҳеч кимса нечун?\nЛекин мудҳиш ҳабар ўша ўғлони,\nЎтиб кетган экан ёвуз давлатга,\nГаровда турганмиш бечора жони,\nҚайтишга имкони бўлмай албатта.\nДавлатимга раҳмат топди чорасин,\nҚайтарди муштипар қора кўзини.\nҚучоғига бериб юрак порасин,\nИкки қилмадилар она сўзини.\nЎзбегим минг бора ўзинга шукур,\nБирорта болангни қилмайсан сарсон,\nСенинг бағрингдаман энг яхши ҳузур,\nБахтиёр яшайди ҳар битта инсон.\nКатегория: SMS SHERLAR / СМС СТИХИ / СМС ШЕРЛАР | Просмотров: 286 | Добавил: Sherlaruzcom | Теги: Учратдим бугун ҳам уларни яна. Деяр, Кўришиб ўтаман доим атайин, Ҳар куни ўтирар муштипар она, Дераза олдида бомдоддан кейин | Рейтинг: 0.0/0\nUshbu saxifada ЯХШИЛИК haqida juda ajoyib she'rlarni o'qishingiz mumkin bo'ladi. Ajoyib hikoyalar, tasirli voqealar va she'rlarni bizning saytda o'qing SMS SHERLAR / СМС СТИХИ / СМС ШЕРЛАР bo'limida yana bir qancha ajoyib hikoyalar, qiziqarli va manoli aforizmlar yoki she'rlarni maroq bilan o'qing. Bizning saytda xar kuni bir biridan qiziqarli manoli tasirli hikoyalar, she'rlar, va aforizmlar ni o'qishingiz mumkin bo'ladi yana bizning saytda ЯХШИЛИК dan tashqari yana SMS SHERLAR / СМС СТИХИ / СМС ШЕРЛАР Haqida ham ajoyib maqolalar (www.Sherlaruz.com - AFORIZM VA STATUSLAR) saytida birinchi bo'lib e'tiboringizga havola etiladi. Bizdan yiroqlashmang zero biz sizlar uchun doim xizmatdamiz xurmat bilan www.SherlarUz.CoM - SMS SHERLAR, SEVGI SHERLARI, YANGI


Хориждаги ватандошларимизни қайтариш учун яна чартер рейслар ташкил этиладими? — Sof.uz\nЖАҲОН 6,925,037 3,389,208 400,263\nХориждаги ватандошларимизни қайтариш учун яна чартер рейслар ташкил этиладими?\n30.04 14:52 1579 Ўзбекистон\n— Чет элда бўлган ўзбекистонлик фуқаролар қайтиши учун чартер рейслар жадвали борми?\n— Агар шундай жадвал бўлса, уни эълон қилиш мумкинми? Қатарда бўлган ўзбекистонликлар ҳозирда ишсиз қолишган ва уйга қайтишни хоҳлашади. Улар чартер рейсларни қанча кутиш кераклиги тўғрисида билишмоқчи?\n— Чартер рейсларни ташкиллаштириш тўғрисида Республика махсус комиссияси қарор қабул қилади. Махсус комиссиянинг тегишли қарори қабул қилинганидан сўнг, чартер рейслар ва уларнинг йўналишлари тўғрисидаги хабар интернет ресурсларда эълон қилинади.\n— Агар жадвал йўқ бўлса, унда ТИВ чет элдаги ўзбекистонликларга қандай ёрдам бермоқчи? ТИВнинг бундай имконияти борми? ТИВда чет элдаги ўзбекистонликлар билан алоқа борми?\n— Чартер рейслар жадвали тўғрисида маълумот йўқлигини эътиборга олиб, ТИВ чет элдаги ҳамюртларимизга Ўзбекистоннинг элчихоналари ёки консул ташкилотларига батафсил маълумот олиш учун мурожаат қилишларини\n5.06 11:04 3557\n4.06 09:30 3463\nКеча, 12:42 3275\n4.06 18:00 3017\n4.06 17:13 2195\n23:30 4 Жаҳон\n23:26 12 Ўзбекистон\nКеча, 23:21 172 Ўзбекистон\nКеча, 20:06 108 Ўзбекистон\nКеча, 19:56 203 Ўзбекистон\nКеча, 18:40 111 Илм-фан


Бакиев учун икки йўл бор: ё жазо, ё кетиш\n16 май 2022, Тошкент вақти: 19:53\nРоза Ўтунбаевага кўра, муваққат ҳукумат президент Бакиевнинг намойишчиларни отишга буйруқ берган қариндошлари мамлакатни тарк этишига йўл қўёлмайди.\nАҚШ давлат котиби ёрдамчиси Роберт Блейкнинг Қирғизистонга ташрифи муносабати билан матбуот анжумани ўтказган муваққат ҳукумат раисаси Роза Ўтунбаева дахлсизликдан мосуво қилинган президент Бакиев қўлга олинган тақдирда унинг маҳкамага тортилиши мумкинлигини билдирди.\n14 апрел куни Бишкекка келган АҚШ давлат котибининг ёрдамчиси Роберт Блейк Қирғизистон муваққат халқ ҳукумати раҳбарлари билан учрашиб, музокаралар ўтказмоқда.\nАйрим ахборот агентликлари маълумотига кўра, АҚШ Давлат котиби ёрдамчиси Роберт Блейк президент Бакиев ва унинг вакиллари билан учрашиш нияти йўқлигини билдирган.\nБишкекда муваққат ҳукумат раиси Роза Ўтунбаева билан учрашганидан сўнг АҚШ расмийси ўз сафаридан кўзда тутилган мақсадлар ҳақида журналистларга гапириб берди.\n- Мен Қирғизистонга АҚШ Давлат котиби кўрсатмаси билан вазиятни ўргангани келдим. Бу ерда муваққат ҳукумат расмийлари билан учрашиб, уларнинг кейинги қадамлари, Конституциявий ислоҳот, бўлажак сайловлар ҳақида батафсил маълумот олмоқчиман. Бу борада АҚШ Қирғизистонга ҳар томонлама кўмак кўрсатишга тайёр, деди Роберт Блейк.\nҚирғизистон муваққат ҳукумати раҳбари Роза Ўтунбаеванинг айтишича, учрашувда Бишкекдаги АҚШ ҳарбий транзит маркази масаласи муҳокама қилинмаган. Учрашувнинг асосий мавзуси 7-8 апрел воқеаларида яраланганларга тиббий хизмат кўрсатиш ва баҳорги экин-тикин ишларига кўмак бериш бўлган.\n- Шунинг учун ҳам юзага келган вазиятдан тезроқ чиқиб кетишимиз учун АҚШ бизга амалий ёрдам кўрсатишидан умидвормиз, деди Роза Ўтунбаева.\nЖурналистлар вақтдан фойдаланиб, президент Бакиев масаласида ҳам бир қатор саволларни бердилар.\nМуваққат ҳукуматнинг 12 апрелдаги декрети билан дахлсизлик мақоми бекор қилинган Қурмонбек Бакиев айни пайтда Жалолобод вилоятидаги Тейит қишлоғида қолмоқда.\nСўнгги хабарларга кўра, Бакиев тансоқчилари томонидан кучайтирилган тарзда қўриқланмоқда.\nЖурналистларнинг Бакиев тақдири нима бўлиши ҳақидаги саволларига жавоб берар экан, Роза Ўтунбаева Қурмонбек Бакиевга нисбатан икки услуб қўлланилиши мумкинлигини айтди.\n- Бакиев: “Мен ўзим ёлғиз кетмайман, ўзим билан ўнга яқин одамни олиб кетаман”, демоқда. Улар орасида Жаниш Бакиев ва бошқалар бор. Уларни биз қандай чиқарамиз? Шунинг учун муваққат ҳукумат Бакиевга нисбатан иккита услубни қўллаши мумкин: биринчиси жазолаш, иккинчиси унинг мамлакатдан чиқиб кетиши, деди Роза Ўтунбаева.\nАйни пайтда фуқаролик жамияти вакиллари Жалолободда президент Бакиев билан ҳокимиятни топшириш масаласида музокаралар олиб бордилар. Учрашув ташкилотчиларидан бири Тўлайқан Исмоилованинг айтишича, Бакиев Ўтунбаева билан музокаралар ўтказишга тайёр.\n- Энг асосийси, Бакиев мулоқотга, музокараларга тайёр. Муваққат ҳукумат вакиллари орасида у Роза Ўтунбаева билан Жалолободда учрашишга тайёр ва агар Ўтунбаева Жалолободга келса, унинг хавфсизлигини таъминланишига кафолат бермоқда, деди Тўлайқан Исмоилова.\nМуваққат ҳукумат декрети билан 8 апрел куни тарқатиб юборилган қирғиз парламентининг “Оқ йўл” фракцияси аъзоларидан 14 нафари эса президент Бакиевга импичмент эълон қилиш ташаббуси билан чиқмоқдалар. Депутатларга кўра, парламент томонидан Бакиевга ишончсизлик билдирилиши, муваққат ҳукумат легитимлигини таъминлайди.\nАйтиб ўтиш лозимки, “Оқ йўл” фракцияси парламентдаги асосий ўринларни эгаллаган. “Оқ йўл” фракцияси президент Бакиев томонидан асос солинган “Оқ йўл” партияси аъзоларидан иборат.


АҚШ ҳайвонот боғи янги туғилган панда боласининг таъсирли видеосини эълон қилди (видео) - EFFECT.UZ\nАҚШ ҳайвонот боғи янги туғилган панда боласининг таъсирли видеосини эълон қилди (видео)\n. 21:55 | 08.10.2020\nАҚШнинг Вашингтон штатида жойлашган Смитсон миллий ҳайвонот боғида дунёга келган панда боласининг видеоси тақдим қилинди. У 2020 йилнинг август ойи охирида 22 яшар гигант панда Мей Сян томонидан дунёга келтирилган. Бу ҳақда ekolog.uz хабар бермоқда.\nАввалроқ энг қари гигант панда — Мей Сян сунъий уруғлантириш амалиётидан фойдаланилгандан кейин она бўлгани ҳақида хабар бергандик. У бундан аввал ҳам она бўлган, аммо фақат 2005 ва 2013 йилда дунёга келган айиқчаларгина омон қолган.\n“Ёши катта бўлгани сабаб Мей Сяннинг она бўлиш эҳтимоли кам бўлган. Шунга қарамай мазкур турнинг омон қолишига ҳисса қўшиши учун унга имкон беришга қарор қилдик. Мен ҳайвонларни парвариш қилувчи жамоамиз, гигант пандалар ҳақидаги билими ва тажрибаси муваффақиятга эришишимизда ҳал қилувчи роль ўйнаган илмий ходимларимиз билан фахрланаман“, дейди Смитсон институти раҳбари.\nАйиқ бир ойлик бўлганидан кейин ҳайвонот боғи ходимлари томонидан тиббий текширув ўтказилган ва унинг вазни 952 грамм бўйи 34 сантиметр ташкил қилиши аниқланган. Мутахассисларнинг таъкидлашига қараганда, ҳали кўзларини очмаган панда боласи соғлом ва ривожланишда давом этмоқда.Панданинг жинси ҳали аниқ эмас.\nБу ҳақида маълумотга эга бўлиш учун ундан олинган “мазок” ДНК таҳлили учун лабораторияга юборилган. Натижа бир неча ҳафтадан кейин маълум қилиниши керак, дейилади хабарда.\nЖисмоний шахсларга таксичилик қилишга рухсат берилади\nТрампни коронавирусдан даволаш қанчага тушгани маълум бўлди


Абдулла Арипов: «Коммунал хизматлар учун кўр-кўрона маошдан ушлаб қолишга йўл қўйилмайди» » Sangzor.uz - Инновацион ахборот портали\nSangzor.uz » Сиёсат » Абдулла Арипов: «Коммунал хизматлар учун кўр-кўрона маошдан ушлаб қолишга йўл қўйилмайди»\nАбдулла Арипов: «Коммунал хизматлар учун кўр-кўрона маошдан ушлаб қолишга йўл қўйилмайди»\nБугун, 11 январь куни Ўзбекистон бош вазири Абдулла Арипов раислигида табиий газ бўйича дебитор қарздорликни камайтириш масалаларига бағишланган видеоселектор йиғилиши бўлиб ўтди.\nKun.uz манбасининг хабар қилишича, йиғилишда бош вазир Абдулла Арипов коммунал хизматлар учун маошдан тўлов ушлаб қолиниши масаласига тўхталди.\nМасаланинг иккинчи томони ҳам бор, албатта. Кўплаб ҳудудларда аҳолининг коммунал тўловларни ўз вақтида амалга оширмаслиги натижасида жуда катта қарздорлик келиб чиқмоқда.\nМасалан, Сайхунобод, Дўстлик, Муборак, Оҳангарон туманларида аҳвол оғир. Истеъмолчи ўз вақтида тўловни амалга оширмаяпти, туман масъуллари, айниқса, МИБ ходимлари ҳам муаммони бартараф этишга шошилгани йўқ.\nШунинг учун тезроқ электрон ҳисоблагичларга ўтишимиз керак. Айтайлик, 2019 йилда 2,5 миллионта мана шундай замонавий ҳисоблагичлар ўрнатилган бўлса, жорий йилда яна 4,5 миллионта ҳисоблагичлар ўрнатилиши кўзда тутиляпти. Энди истеъмолчи худди уяли алоқа учун олдиндан тўлов қилгани каби, табиий газ ёки электр энергиясига ҳам шундай тўлов қилсин. Шундагина икки томонда ҳам бугунгидек сарсонгарчилик ҳолатлари кузатилмайди», - деди бош вазир.\nВидеоселекторда коммунал тўловлардан қарздорлик ҳолати юқори бўлган Сайхунобод ҳамда Дўстлик тумани масъуллари огоҳлантирилди.\nЖиззахда “ЁШЛАР ФОРУМИ” бўлиб ўтди (видео)


Бухорода автомобил эхтиёт қисмлари савдоси билан шуғулланиб келган 34 ёшли Шароф Насибов ўтган ой тадбиркор акаси билан бирга солиқ тўламаганликда гумонланиб ҳибсга олинган.\nЯқинлари Шароф тергов изоляторида қамоқхона нозирлари тарафидан қийноққа солингани ва шу қийноқ оқибатида ўлганини иддао қилмоқда.\nОзодлик билан исми сир қолиши шарти асосида гаплашган яқинларининг иддаосича, марҳум танасида калтак излари бўлган, бармоқларидаги тирноқлар суғуриб ташланган.\n"Унинг танасида оғир тан жароҳатлари бўлган. Уни ҳеч кимга кўрсатмай кўмишмоқчи бўлшганида жанжал чиққан. Мурдани очиб қарашса, тирноқлари суғуриб олинган, қулоқларига сигаретлар босилган экан", деди манба Озодлик билан микрофонсиз суҳбатда.\nБухоро Ички ишлар бошқармаси тадбиркор ака-укалар ўтган ой қамоққа олингани ва улардан бири ҳисбда жон берганини тасдиқлади, лекин бу ҳақда бундан ортиқ маълумот бермади.\nҚамалган бухоролик тадбиркорлар ўта саҳоватпеша инсонлар бўлишгани айтилади.\nИсми сир қолишини истаган бухоролик савдогарлардан бири ака-ука тадбиркорларни яхши таниши, улар Бухоро шаҳридаги улгуржи бозорда бир қанча автомобил эхтиёт қисмлари дўконини бошқариб келганини айтади:\n- Одамларнинг айтишича, текширув келган экан, текширув пайти жанжал чиққан. "Солиқни тўламагансан" деган, "Йўқ мен тўлаганман, мана ҳужжат", деган. Муштлашув бўлган, кейин милиция аралашган ва шу билан олиб кетишибди. Олдинига ўн беш кунга қамашган. Кейин, яна ўн беш кун қўшиб берган. Бўйнига қўйдириш учун қийнашган, деган гаплар бор. Бу қанчалик тўғри, билмадим. Хулласкалом биттаси қамоқдан қайтмади, - деди бухоролик тадбиркор.\nЎзбекистон расмийлари иддаосича, 2014 йилда маҳкумларни қийноққа солиш ҳолатлари бўйича 61 та шикоят кўриб чиқилган ва шулардан 3 таси ўз тасдиғини топган.\nЎзбекистон Бош прокуратураси фуқаролар ҳуқуқлари ва эркинликлари, жамият ва давлат манфаатларини ҳимоя қилиш бошқармаси бошлиғи Ислом Жасимов ўтган йил Женевада бўлиб ўтган БМТнинг инсон ҳуқуқлари қўмитаси йиғинида қийноқ холатларининг учтаси тасдиқлангани ва айбдорлар жазоланганини айтганди.


Блогерлар чемпионатига ҳозирча 60 дан ортиқ ариза келиб тушди | Xushnudbek.uz\n24.03.2015\tin Blogerlar chempionati, Saralangan Фикр билдиринг\n21 март куни ўзбек блогерлари ўртасидаги иккинчи чемпионатга старт берилган эди.\nҲозиргача танловга 63 та ариза келиб тушди.\nТанловга келиб тушаётган блогпостлар турли мавзуда, турли жанрда бўлиб, улар ўқувчиларда катта қизиқиш уйғотмоқда.\nhttp://blog.telegraf.uz сайтида танлов учун тақдим этилган ишларга ҳакамлар томонидан берилган баҳоларни ўша заҳотиёқ кўриш имкониятининг борлиги кўпчиликда янада қизиқиш уйғотмоқда ва турнирга ўзгача руҳ бахш этяпти.\nБлогпостларга ҳакамлар томонидан қўйилаётган баҳоларни кўриш\nЯна бир эътиборли томони, сайтда блогпостларга муштарийлар томонидан кўплаб фикрлар билдирилмоқда. Ҳозирча жами изоҳлар сони 573 тани ташкил қилмоқда. Бу ўртача, ҳар бир блогпостга 9,5 тадан изоҳ қолдирилган дегани.\nШунингдек, сайтда блогпостлар рейтинги ҳам мавжуд бўлиб, унда ким етакчилик қилаётганини кўриш мумкин.\nТОП-10 блогпостлар рейтинги\nЭслатиб ўтаман, блогерлар чемпионати 3 босқичда ўтказилади ва биринчи босқич учун аризалар 2 апрель кунигача қабул қилинади. Биринчи босқичда иштирокчилар сони чекланмаган бўлса, иккинчи босқичда (7-14 апрель) 30 нафар энг яхши блогер куч синашади. Финал босқичида эса (19-26 апрель) 10 нафар блогер ғолиблик учун кураш олиб боради.\nТанловда нафақат блоги борлар, балки блог юритмайдиган шахслар ҳам бемалол иштирок этиши мумкин. Улар ўз ишларини [email protected] электрон манзилига юборишлари мумкин, уларнинг ишлари Fikr.uz сайтида эълон қилинади.\nЧемпионат Ўзбекистон мустақил босма оммавий ахборот воситалари ва ахборот агентликларини қўллаб-қувватлаш ва ривожлантириш жамоат фондининг молиявий кўмагида ташкил қилинаётган бўлиб, 1-ўринга 4 млн. сўм, 2-ўринга 2 млн. сўм, 3-ўринга 1 млн. сўм мукофот берилади.\nШунингдек, қатор номинациялар бўйича ҳам ғолиблар аниқланади, хусусан, “Ватанпарвалик мавзусида ёзилган энг яхши иш” (750 минг сўм), “Ўзбекистонда ёшлар ҳаётини ёритган энг яхши блогер” (500 минг сўм), “Ижтимоий муаммоларни ноодатий тарзда ёритган блогер” (энг сара бадиий китоблар тўплами), “Соғлом турмуш тарзини тарғиб қилган энг яхши блогер” (500 минг сўм), “IT Blog” (3 нафар блогерга 2 йил муддатга 500 мб. хостинг ажратади ҳамда танланган блогерларга www.index.uz техноблогида 3 та текин PR-мақола жойлаштириш ҳуқуқи) номинациялари мавжуд.\nБундан ташқари, “Ўз ишларида ўзбек тилининг имло қоидаларига амал қилган энг яхши блогер” номинацияси ҳам ташкил қилинган бўлиб, ғолибга Ўзбекистон Миллий энциклопедиялар тўплами (13 та том) тақдим этилади.\nблог блогер танлов ўзблог чемпионат\t2015-03-24


20 йиллик тарихга якун ясалди: Cassini зонди ўз миссиясини якунлади\n20:20 / 15.09.2017\n20 йил аввал Сатурнга жўнатилган Cassini зонди Ерга охирги сигнални жўнатиб, ўзининг миссиясини якунлади. Коинот қурилмаси Сатурн атмосферасига киргач, 2 дақиқа ичида ёниб кетди.\nNASA коинот агентлиги мутахассисларининг айтишича, зонд билан алоқа Тошкент вақти билан соат 16:56да йўқолган ва зонд бундан 45 сония ўтгач мавжуд бўлишдан тўхтаган. Олимлар Cassini Сатурн атмосферасига кириш пайтида йиққан маълумотлар Қуёш тизими яралишининг баъзи сирларини ва сайёранинг ҳалқалари материяси унинг атмосферасининг юқори қатламларида қандай қилиб ёмғирга айланишини билишга имкон беришига умид қилишмоқда.\nNASA зонднинг охирги дақиқаларини жонли эфирда намойиш қилди.\nCassini зонди NASA’нинг энг қиммат лойиҳаларидан бири саналади. Уни яратишда нафақат америкаликлар, балки Европа коинот агентлиги ва Италиянинг ASI коинот бошқармаси мутахассислари иштирок этишган.\nҚурилма коинотга 1997 йил октябрда учирилган. Унинг асосий вазифаси Сатурн, унинг ҳалқалари ва йўлдошлари ҳақида маълумот йиғишдан иборат бўлган.\nNASA мутахассислари қурилмани Сатурн йўлдошлари билан тўқнашувидан қочиш мақсадида йўқ қилишга қарор қилишган.\n“Биз зондимиз олисдаги сайёра орбитасида 13 йил бенуқсон, минимум муаммолар билан ишлаганидан фархланамиз. Бу вақт ичида у 500 мингдан кўпроқ сурат олган, Титан ёнидан 160 марта учиб ўтган ва Ерга 635 гигабайт маълумот жўнатган. Cassini ўтган асрнинг 80-йилларида лойиҳаланиб, ўша замонлардаги технологиялар негизида қурилгани ҳисобга олинса, бу фантастик катта миқдордаги ахборотдир”, деб айтган Cassini миссияси раҳбари Эрл Мейз.\nCassini мавжудлигининг охирги лаҳзалари муҳандисларга коинотда ҳаёт изларини қидириш бўйича навбатдаги миссияни тайёрлашда ёрдам беради. 2020 йилнинг иккинчи ярмида коинотга “Европа-Клипер” зонди жўнатилади ва у Юпитер йўлдоши Европада ҳаётни қидириш билан шуғулланади.\nТарихга кетган Cassini зонди тасвирга олган энг яхши суратлар\nФотожамланма: Cassini зонди жўнатган сўнгги суратлар\nCassini зонди Сатурндан сўнгги суратларни жўнатмоқда\nТарихда биринчи марта Сатурн атмосферасига киришга муваффақ бўлинди\nNASA'дан янги суратлар: Сатурннинг чучварасимон йўлдошлари\nИмомали Раҳмон Тожикистон Божхона хизмати раҳбарини ишдан олди\n«Ўлик жонлар»: Туркманистон Меҳнат вазирлигининг 30 ходими қўлга олинди


23:29 06.07.2020 (Янгиланган 23:34 06.07.2020)\n- Сўнгги пайтларда ўлим ва касалланиш ҳолатлари сони кўпайди. Бу фуқароларни олиб кирилиши оқибатларими ёки вируснинг мутацияга учрагани ёки бошқа сабаблар борми?\n- Бу табиий жараён. Коронавирус пандемияси нафақат Ўзбекистон, балки бутун дунёда кузатилмоқда. Ҳар куни маълум миқдордаги беморлар аниқланади, уларнинг асосий қисми бошқа мамлакатлардан келган фуқаролардир. Касаллик даражаси карантинга олинганлар орасида 60-70% ни ташкил этади. Қолаверса, фуқароларнинг ўз вақтида мурожаат қилмасликлари сабабли касалланиш ва вафот этиш ҳолатлари кўпаймоқда. Агар ўз вақтида ташхис қўйилса ва ўз вақтида чоралар кўрилса, вазият унчалик аянчли бўлмасди. Лекин ўлим даражасини бошқа мамлакатлар кўрсаткичлари билан таққосласак, биздаги кўрсаткич кескин паст. Сўнгги ҳафта ичида Ўзбекистонда 10 та ўлим ҳолати аниқланди, аммо бошқа мамлакатларда бу миқдор кунига юзлаб нафарни ташкил қилмоқда.\n- Яқиндан буён беморларга уйда даволаниш имконияти берилди. Сизнингча, уйда даволанишга рухсат, беморлар орасида интизом йўқолишига олиб келмайди? Бундай ҳолатларда, уйдаги изоляция қандай назорат қилинади?\n- Биз бу ҳақда кўп ўйладик, масалани ҳал қиляпмиз, қайси маънодаки, уйда даволанаётганларнинг гигиеник чоралари эпидемиологик марказ талабларига мос келадими-йўқми ўрганяпмиз. Чора-тадбирлар бўйича барча зарур тавсияларни бугунги кунда малакали вирусолог шифокорлардан онлайн режимда олиш мумкин. Агар бемор ўзини ёмон ҳис қилса ёки иситма қила бошласа, уни касалхонага олиб келиш ва даволаш тадбирлари амалга оширилади.\n- Шифокорлар хавфсизлиги қандай таъминланмоқда? Сўнгги пайтларда бу ҳақда кўплаб мунозаралар, даъволар янграмоқда.\n- Тўғри, сўнгги пайтларда беморларни даволаётган шифокорлар шахсий ҳимоя воситаларига муҳтожлиги, улар касалланган тақдирда ўз вақтида рўйхатга олинмаётгани ҳақида миш-мишлар тарқалди. Лекин булар ҳақиқатдан йироқ. Коронавирус оқибатида вақот этаётган одамлар касаллик ҳақида кечиктириб хабар берганликлари туфайли вазият шундай аянчли тус олади. Аммо шахсий гигиена воситаларига келсак, лаборантдан тортиб то врачгача бўлган барча ходимлар бундай воситалар билан таъминланган. Ҳатто ишлатилган шахсий ҳимоя воситаларини йўқ қилиш бўйича тизимли ишлар йўлга қўйилган. Битта компания билан шартнома асосида ва ҳар бир тиббий муассасадан, ушбу чиқиндилар йиғилиб, утилизация қилинмоқда.\n- Маҳаллий ёки хорижий вакциналар ёки дориларни синовдан ўтказиш бўйича бирон бир ҳаракат борми? Бу борада бирон бир силжиш борми?\n- Ҳа, албатта. Ўзбекистон COVID-19 вирусининг РНК-ни аниқлаш бўйича ўзининг тест тизимини ишлаб чиқди, маҳаллий ишлаб чиқарувчи ҳам РНКни ажратиб берадиган реактивни ишлаб чиқди. Вакциналарни ишлаб чиқишга келсак, бизнинг вирусология институти олимлари РФ вирусология институти билан биргаликда бир қатор тадқиқотларни ўтказмоқдалар.\n- Бундай беқарор вазиятда эпидемия яна қанча давом этиши мумкин?\n- Бутун дунёда COVID-19 билан боғлиқ оғир вазият менимча, кўпам узоққа чўзилмайди. Нега деганда, биринчи вақтлари беморни қаерга жойлаштиришни билмас эдик, айни вақтда ундай эмас. Эпидемиологик вазият барқарорлашаётгани барчага аён. Мамлакат президенти коронавирусга қарши чора-тадбирлар тўғрисида алоҳида қарорлар имзолади, Вазирлар Маҳкамаси қошида COVID-19га қарши курашиш бўйича республика махсус комиссияси тузилди, унга бош вазир раҳбарлик қилади. Маълумотлар кунлик келиб тушади, улар жамланади ва таҳлил қилинади, комиссия таркибига кирувчи вазирликлар томонидан назорат қилинади ва комиссия маълумотларни таҳлил қилиб, чора-тадбирларни қайси соҳада ёки муассасада кучайтириш ёки юмшатиш зарурлиги тўғрисида қарор қабул қилади.\n- Маълумки, чегаралар очилмоқда ва маълум бўлишича, биз ҳозирда биринчи тўлқиннинг иккинчи чўққисидамиз. Ҳамма гапираётган иккинчи тўлқин чегаралар очилиши билан содир бўлиши мумкин эмасми?\n- Айни пайтда биз бу ҳақда кўп ўйламоқдамиз: яъни қандай механизм ишлаб чиқиш ва амалга ошириш мумкинлиги ҳақида. Чегараларни очмаслик иқтисодий ҳолатни танг аҳволга келтириши мумкин. Демак, энг яхши синалган чора, бу касаллик кўп аниқланган жойларда карантин чораларини кучайтириш. Шунингдек, бизда ушбу инфекцияни тартибга солиш ва ўз вақтида аниқлаш, унга қарши туриш бўйича имконият бор.\n- Ҳозирги жазирама кунларда ниқобда юриш кўпчиликка қийинчилик туғдирмоқда. Одамлар маскалардан чарчаган. Нима дейсиз, ниқоблар турмуш тарзимизнинг бир бўлагига айланадими ёки бир мунча вақт ўтгач, улардан воз кечишга рухсат бериладими?\n- Ниқобни профилактика мақсадида тақиш COVID-19ни тарқалиш хавфини камайтириши илмий исботланган. Осиё мамлакатлари, Хитой, Япония Кореяда ниқоб тақишга қатъий амал қилинди ва шунинг учун уларда касалланиш ҳолатлари камайди. Шу боис ҳам ҳар бир фуқарога мунтазам рақишда ниқоб тақиш соғлиқ учун фойдали эканлигини тушунтирамиз. Эпидемиологик фаровонлик қачон таъминланади – қачонки бутун дунё бўйлаб чора-тадбирларга риоя қилиниши таъминланганда.\nАгар қўшниларимизда юқумли касаллик бўлса, хоҳлаймизми ёки йўқ, бизда ҳам худди шундай таҳдид мавжуд бўлади. Қолаверса, ушбу инфекция ҳаво-томчи усули ва нафас йўллари орқали юқишини унутмаслик лозим. Ниқоб шундай ҳолатларда ҳаво орқали кириши мумкин бўлган инфекцияни қайтаради. Шу боис, шахсий гигиена қоидаларига беписанд бўлмасликка чақираман.


Якшанба, 22 Январ 2017 01:53\nЯмандаги ҳарбий тўқнашувлар натижасида 40 мингдан зиёд инсон жабрланган бўлса, 10 минг киши бу можаро қурбонига айланди. БМТ вакили Жейми Макголдрик бу рақамлар шунчаки Ямандаги касалхоналардаги маълумотларга асосланганлиги туфайли аслида қурбонлар сони ҳақиқатдан анча йироқлигини таъкидлаган.\nПонедельник, 02 Январ 2017 22:22\nЖамиятимизда маълум кишилар доимий равишда ўзимизга тегишли мол-дунёимиздан ҳайрия қилишимиз охир оқибат қашшоқликка олиб келади деб ишонишади. Бундан жамиятимиз, умумий ҳисобда, ҳали етук эмаслиги ва бу борада хато ўйлаганликларини мушоҳада қилиб, сизлар билан ибратли бир ҳаётий воқеани баҳам кўрмоқчиман.\nШанба, 26 Ноябр 2016 02:01\nИслом Каримов майдони барпо қилинади\nТез орада Тошкентда жорий йилнинг 2 сентябрида оламдан ўтган Ислом Каримов номи билан янги майдон барпо қилинади.


Чуркин: Украина Boeing иши бўйича ҳеч кимни жазоламади\n09:15 / 30.07.2015\nРоссиянинг БМТдаги доимий вакили Виталий Чуркин Хавфсизлик кенгаши йиғилишида Украина ташқи ишлар вазири Павел Климкиннинг бир йил муқаддам Донецк осмонида уриб туширилган Malaysia Airlines компаниясига тегишли Boeing-777 самолёти юзасидан берган ҳисоботига ўз муносабатини билдирди.\n“Жаноб Климкин ахлоқий ва ҳатто диний устунлик нуқтаи назаридан гапиришга ҳаракат қилди. Ҳеч ким жазосиз қолмаслигини айтди. Менда саволлар туғилди: нега фуқаролик самолёти ҳарбий ҳаракатлар кетаётган, ҳарбий авиация қўлланилаётган ҳудудга йўналтирилди? Очкўзлик туфайлими ёки бошқа сабаб борми? Самолёт йўловчилари сизларда ҳарбий ҳаракатлар кетаётганлигини билмасликлари мумкин эди. Нега шу пайтгача ҳарбий авиадиспетчерлар музокараларининг ёзувлари келтирилмади? Мана шу жазосиз қолиш дейилади. Бунинг учун Украинада кимнидир жазолашдими, жаноб вазир?”, – унинг сўзларини келтиради РИА Новости агентлиги.


Журналистларга босим ўтказган ИИБнинг икки мансабдори...\n26.05.2020 13:30 0 5166\nАпрель ойи охири ва майнинг бошида Human.uz сайти журналистлари кетма-кет ички ишлар органлари ходимларининг босим ва тазйиқларига учрагани хабари берилганди.\nАввалига сайт бош муҳаррири Хуршид Далиев тадбиркорнинг интенсив боғи атрофига ўрнатилган тўсиқ суд қарорисиз, мутасаддилар буйруғи билан бузилаётгани ҳақидаги мурожаатни ўрганиш чоғида Тошкент тумани ИИБ мансабдорларининг босимига дуч келади.\nАйни воқелик ҳали совуб улгурмай, мазкур сайт ходимлари «Сардоба» тўғони ўпирилиши оқибатида эвакуация қилинган аҳоли ҳақида репортаж тайёрлаётгани жараёнида Гулистон шаҳар ИИБ ходимларининг тазйиқига учрайди.\nБугун Бош прокуратура матбуот хизмати ҳар икки ҳолат юзасидан ўтказилган ўрганишлар натижалари ҳақида маълум қилди.\nМаҳкама матбуот хизмати раҳбари Ҳаёт Шамсутдиновнинг «Xabar.uz»га айтишича, Тошкент туманида рўй берган ҳолат бўйича Ички ишлар вазирлиги ўтказган хизмат текшируви хулосасига кўра Тошкент туман 10-сонли ИИБ бошлиғи Ё.Комилов интизомий жазога тортилиши кўриб чиқилиши белгиланди.\nГулистонда юз берган иккинчи ҳолат юзасидан ҳам хизмат текшируви ўтказилган. Унинг натижасига кўра Гулистон шаҳар ИИО ФМБ 2-сон ИИБ бошлиғи Ж.Шодмонқуловнинг хатти-ҳаракатлари ички ишлар органларининг интизомий кенгашида кўриб чиқиладиган бўлди.\nБундан ташқари ўтказилган ҳар икки хизмат текшируви хулосаси билан ички ишлар органлари ходимлари томонидан бу каби ҳолатларга келгусида йўл қўймаслиги бўйича тегишли чора-тадбирларни белгилангани алоҳида қайд этилади Бош прокуратура жавобида.\nИИБ мансабдорига қандай интизоми жазо қўллангани ҳақида ҳозирча маълумот йўқ.\nБу ҳақда ИИВ матбуот хизмати раҳбари Шоҳруҳ Ғиёсов баёнот берар балки?!\nШу ўринда эслатиб ўтиш керак, Х.Далиев билан Тошкент туманида юз берган воқеликдан саноқли кунлар ўтиб, Тошкент вилояти ҳокимлиги ва вилоят ИИББ ахборот хизматлари қўшма баёнот бериб, журналистга босим ўтказилганини астойдил инкор қилишган эди. Бош прокуратура маълумотлари эса, кўриб турганингиздек, уларнинг инкорини бир зарб билан йўққа чиқармоқда. Воқеалар ривожининг айни нуқтаси ҳам жиддий эътибор талаб қилади. Зеро, вазиятни хаспўшлаш ёлғон ахборот тарқатиш билан баробар. Бу эса яхшигина ҳуқуқий оқибат келтириб чиқаришига таъкид шарт бўлмаса керак.\nЭслатиб ўтамиз, кейинги пайтларда оммавий ахборот воситалари ходимларига нисбатан тез-тез турли шаклдаги босим, тазйиқ, ҳатто очиқдан очиқ ҳужумлар ҳам бўлмоқда.\nОхирги қирқ кун давомида юқоридаги икки ҳолатдан ташқари Фарғонада журналист Шарифа Мадраҳимова Учкўприк тумани ҳокимлиги вакили ва туман ИИБ ходимининг босимига дуч келди (бунинг натижасида ҳокимлик ходими ишдан кетди). Кўп ўтмай яна Фарғона «Effect.uz» сайти ходимлари номаълум шахслар ҳужумига учради. Ҳозирда ҳужум қилганларнинг шахси аниқланиб, уларга нисбатан қўзғатилган жиноят иши бўйича тергов ҳаракатлари олиб борилмоқда.\nИИБ Бош прокуратура журналистлар босим Human.uz


Uzbek Tigers жамоаси China Dragons жамоасини мағлубиятга учратди (+фото) – Газета.uz\nUzbek Tigers жамоаси China Dragons жамоасини мағлубиятга учратди (+фото)\n«Ўзбек арслонлари» уйда «Хитой аждарлари"ни мағлуб этган ҳолда Жаҳон бокс сериясидаги иккинчи ғалабани қўлга киритди.\n19 март 2017, 12:30 Спорт\nUzbek Tigers жамоаси Жаҳон бокс серияси VII мавсум тўртинчи тури доирасида China Dragons жамоасини мағлубиятга учратди. 18 март куни Тошкентда бўлиб ўтган барча беш учрашув «Ўзбек арслонлари» фойдасига якун топди — 5:0.\nКечанинг биринчи жангида 52 кг гача вазн тоифасида 22 ёшли Аброржон Қодиров (2−4) рингга чиқди. Унга 2011 йилги Осиё чемпиони 29 ёшли Чан Юн (2−3) рақиблик қилди. Ўзбек боксчиси жанг давомида рақиби устидан яққол устунлик қилиб, якунда ҳакамларнинг бир овоздан ғолиб саналишига эришди — 3:0 (50/44, 50/45, 49/46).\n2016 йилги Олимпия ўйинлари бронза медали соҳиби 22 ёшли Муроджон Аҳмадалиев (2−2) WSB 20 ёшли Ван Сэн (0−1) билан куч синашди. Беллашув бошидан ҳужумкор жанг намойиш этган чустлик боксчи рақибини 3:0 (50/43, 50/44, 50/44) ҳисобида мағлуб этди.\nОлимпиада-2016 кумуш медали соҳиби 23 ёшли Шаҳрам Ғиёсов (1−2) 69 кг гача вазн тоифасида 2015 йилги жаҳон чемпионати бронза медали соҳиби 29 ёшли Лю Вэй (3−8) билан беллашиб, ғолиб бўлди, ҳисоб — 3:0 (50/42, 50/45, 50/43).\nОлимпиада-2016 кумуш медали соҳиби Бектемир Мелиқўзиев (2−1) эса янги 81 кг гача вазн тоифасида 25 ёшли Хуан Цзябинь (1−2) қаршилигини енгиб ўтиши лозим эди. Бироқ унинг рақиби бирорта ҳам раундда ғолиб чиқа олмади, ўзбекистонлик спортчи 0−3 ҳисобида устунликка эришди.\nСупероғир +91 кг вазнда 22 ёшли Баҳодир Жалолов (1−1) 21 ёшли Му Хайпэнга (1−2) қарши рингга кўтарилди. Жанг иккинчи раундда якунига етди — Баҳодир Жалоловнинг ён томондан берган зарбасига рақиб дош бера олмади.\nТўрт учрашувдан сўнг «Ўзбек арслонлари» 6 очко билан «С» гуруҳида иккинчи ўринга кўтарилиб олди. «Хитой аждарлари» ҳисобида ҳам 3 очко бор. Ушбу гуруҳда юз фоизлик натижа билан Қозоғистоннинг Astana Arlans (12 очко) етакчилик қилаётган бўлса, Россиянинг Patriot Boxing Team (4 очко) жамоаси Қозоғистон жамоасидан 4:1 ҳисобида мағлубиятга учраганидан сўнг учинчи поғонага тушди.\nЭслатиб ўтамиз, Uzbek Tigers жамоасининг навбатдаги учрашуви 1 апрель куни Тошкентда Қозоғистоннинг Astana Arlans жамоасига қарши кечади.\n«Газета.uz» 9 329\nҒалабалар муборак “Ўзбек арслонлари“! Сизларга офарин ва тасанно ўзбегим ўғлонлари! Дунё спорти рейтингида юқори уринларда юрадиган Хитойдек давлатни боксчиларини мағлубиятга учратишни ўзи бўлмайди албатта. Қойил сизларга! Албатта ушбу муваффақиятлар сизларнинг машаққатлик меҳнатларингиз самарасидир. Сизларни тарбиялаган ота-оналарингизга, устозларингизга ва яшаётган маҳаллаларингиз аҳлига катта раҳмат! Навбатдаги Қозоғистонлик боксчилар билан бўладиган жангларда зафарлар сизларга ёр бўлсин!


Суд ходими пора сўради » Зарафшон Газетаси\nЎзбекистонда суд ҳокимияти органларида коррупцион кўринишларга қарши кураш фаоллашди. Порахўрликка кескин чек қўйилмоқда. Шу билан бирга, суд корпуси вакилларининг ҳалол-покиза ишлаши учун зарур шароитлар яратилган. Бироқ шунга қарамасдан, ҳозиргача ғаразли мақсадларда хизмат лавозимига доғ тушираётганлар учраб турибди. Podrobno.uz хабар беришича, яқинда Миллий хавфсизлик хизмати Самарқанд вилояти бошқармаси тезкор ходимлари бошқа ҳуқуқ-тартибот органлари вакиллари билан биргаликда порахўрликда айбланаётган жиноят ишлари бўйича Тойлоқ суди ходимини қўлга туширди.\nОлинган маълумотга қараганда жиноят ишлари бўйича Тойлоқ суди суд котиби Улуғбек Турумов Самарқанд вилоятида яшовчи фуқародан маст ҳолда автотранспорт воситасини бошқаргани ҳақидаги маъмурий ишни ёпиш эвазига 300 АҚШ доллари таъма қилган. Шу пул эвазига у 3 ой ичида ҳайдовчилик гувоҳномасини қайтариб беришни ваъда қилган. Суд ходими талаб қилинган 300 долларни олаётганда қўлга олинди.Турумовнинг хизмат хонаси ва шахсий автотранспорти кўздан кечирилганда тезкор ходимлар яна 1700 доллар ва 1,8 миллион сўм пулни аниқладилар. Айбланувчи бу пуллар қаердан келганини тушунтириб беролмади.\nЎзбекистон Республикаси Жиноят кодекси тегишли моддасига биноан вилоят прокуратураси У.Турумовга нисбатан жиноий иш қўзғади. Тергов ишлари олиб борилмоқда.\nСотувчи хатосини тушунди\nПайариқ тумани Оққўрғон қишлоғида яшовчи Музаффар Мамасолиев Самарқанд шаҳридаги Мирзо Улуғбек кўчасида жойлашган "Samsung mobile" савдо маркази фаолиятидан норози бўлиб, вилоят истеъмолчилар ҳуқуқларини ҳимоя қилиш бирлашмасига шикоят қилди.\nГап шундаки, истеъмолчи савдо марказидаги дўкондан "Samsung S-5" мобил телефонини бир ҳафталик кафолат билан сотиб олган. Телефонни беш кун ишлатгач, сифат даражасида эмаслигини билиб, сотувчига қайтармоқчи бўлган. Сотувчи эса истеъмолчининг қонуний талабини рад этган.\nМурожаат бирлашма ходимлари томонидан ўрганилиб, сотувчига истеъмолчи ҳуқуқлари тушунтирилди ва носоз телефон янгисига алмаштириб берилди.\nПорахўрлик - иллат\n«Доллар оламиз, доллар…»\nСуд янги бинода\nСудьялар ва ёшлар учрашуви